open-index/open-wikipedia-markdown huggingface dataset:
厚皮生果批

**厚皮生果批**（，cobbler），係種由生果整成嘅鹹批，上下都有層皮，源自美國同英國。

## 睇埋
*甜品一覽
吉士撻

**吉士撻**（，Custard tart），係種用吉士整嘅撻，源自英國同法國。

## 睇埋
*甜品一覽
檸檬蛋白酥皮批

**檸檬蛋白酥皮批**（，Lemon meringue pie），係種加咗檸檬同蛋白脆餅嘅批，源自美國。

## 睇埋
*甜品一覽
英式肉批

**英式肉批**（，Mince pie），批一種，肉批一種，源自英國，餡有免治肉即肉碎，加埋果乾，加埋香料，所以又叫**免治批**。佢好常聖誕節左近食，就叫**聖誕批**。可以上追十三世紀，英國同其他歐洲人，十字軍東征，將中東肉、菓、香料配方，帶返歐洲。咁有基督教含義，就好似聖經賢人所送禮咁。聖誕個款會變長身，做到以馬槽咁，個頂加啲嘢，代表聖嬰。

## 攷

## 睇埋
*甜品一覽
伏加河三角洲

**伏加河三角洲**（）係歐洲最大嘅三角洲，喺俄羅斯阿斯特拉罕州，係歐洲最長嘅河伏加河流入裏海所形成。

伏加河三角洲喺20世紀嘅面積增長好明顯，主要係受到裏海水位變化所影響。家下呢個三角洲嘅面積有27,224平方公里。

類:俄羅斯地理
密西西比泥批

**密西西比泥批**（，Mississippi mud pie），係種源自美國密西西比州嘅朱古力批。

## 睇埋
*甜品一覽
聯合概率分佈

**聯合概率分佈**係指一個同時描述緊多過一個變數嘅概率分佈；一個雙變數聯合概率分佈會有打橫嘅 X 軸 Y 軸以及打戙嘅 Z 軸，一共三條軸，X 軸同 Y 軸分別描述嗰兩個變數 X 同 Y 嘅數值，而 X 軸同 Y 軸成嘅平面當中每一點嘅高度（其 Z 值）反映「X 係呢個數值而且同時 Y 係呢個數值」嘅機率，好似係以下呢個聯合概率分佈噉：

變數有多過兩個嗰陣，都可以用同一道理思考。

## 基礎

## 睇埋
*推論統計

## 引述
像素

**像素**（，，本字 ，意思係 ｢圖像元素｣）係指點陣圖當中嘅一點。

幾何學嘅點係冇面積、冇大細嘅概念，但係像素係有面積、有大細、有形狀嘅實體，而形狀亦未必係正方，而係有可能係長方嘅（例如早期嘅 Apple II 用嘅就係長方形嘅像素），所以例如 Photoshop 等等嘅圖像編輯軟件亦有處理長方形像素嘅機制，不過因為而今用嘅像素通常係正方，爾種機制好少用。
卡馬河

**卡馬河**（；韃靼話：；烏德穆爾特文：）係一條喺俄羅斯嘅河，長，流域有。卡馬河係伏加河最長嘅左支流。

卡馬河嘅起源喺烏德穆爾特，流經基洛夫州同彼爾姆邊疆區，再流返去烏德穆爾特，然後喺韃靼斯坦共和國流入伏加河。

## 圖

Image:Kama yelabuga.jpg|卡馬河流經耶拉布加
Image:Prokudin-Gorskii-25.jpg|一條跨越卡馬河嘅桁架橋。1912年影


類:伏加河支流
卡馬水庫

**卡馬水庫**（）係喺俄羅斯嘅一個水庫，由彼爾姆附近嘅水力發電站嘅水壩所形成。卡馬水庫面積，水體積。沿岸嘅城市有彼爾姆、多布良卡、切爾莫茲、別列兹尼基、烏索利耶同索利卡姆斯卡。

## 睇埋

*卡馬河

類:俄羅斯建築
勒士啤梨批

**勒士啤梨批**（，Raspberry pie），係種用勒士啤梨整嘅批，有陣時會加啲忌廉。

## 睇埋
*批
牛扒腎批

**牛扒腎批**（，Steak and kidney pie），係種用牛扒同動物嘅腎整嘅批，源自英國。

## 睇埋
*批
糖批

**糖批**（，Sugar pie），係種用麵粉、牛油、鹽、雲呢拿同忌廉整嘅批，再加啲紅糖同埋楓糖漿。

## 睇埋
*批
無比批

**無比批**（，Whoopie pie），係種焗出嚟嘅批，可以係曲奇、包或者蛋糕，源自美國。

## 睇埋
*批
睚魯嘅女復活

**睚魯嘅女復活**係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

## 聖經譯文

## 概覽
睚魯嘅工作崗位係主持會堂嘅行政同會堂中所有嘅禮拜事宜。猶太人嘅會堂係社區中心，做呢個職位嘅人係社區賢才，非常受敬重，因此睚魯係個成功人士。喺佢睇嚟人生冇乜不足之處。就喺呢個時候，佢嘅獨生女病重，就快死，令到佢心中驚得六神無主。所以嚟到耶穌嗰度，跪喺佢腳前，求耶穌醫治。但係，睚魯嘅信心唔及百夫長嘅信心咁大。耶穌話：「唔使怕，只要信！」係要激勵睚魯嘅信心。惟有信心先至能夠消除懼怕。呢句說話能夠幫助有懼怕嘅人，堅固受試煉嘅人，激勵多勞苦嘅人，安慰就快去世嘅人。

## 參考
蝟科

**蝟科**（學名：***Erinaceidae***），係哺乳綱真盲缺目下一科，有12個屬，包括各種刺蝟。
單峰駱駝

**單峰駱駝**（學名：***Camelus dromedarius***），又叫**單峰駝**，係偶蹄目駱駝科駱駝屬下一種動物，主要出現喺非洲北部同亞洲西南部。
## 睇埋
*雙峰駱駝
樹獺

**樹獺**（學名：***Folivora***），又寫做**樹懶**，係哺乳綱披毛目下一個亞目，現存有2個科。
奇異雀

**奇異雀**（英文：**kiwi**），又叫**奇異鳥**、**鷸鴕**，係紐西蘭獨有嘅雀，生物分類歸屬鳥綱下嘅**無翼鳥目**（**Apterygiformes**）**無翼鳥科**（**Apterygidae**）**無翼鳥屬**（**Apteryx**）。
澳門巴黎人

**澳門巴黎人**（粵拼：，英文：**the Parisian Macao**，葡文：**o Parisiense Macau**），係起喺澳門路氹城嘅一間酒店，內設賭場**澳門巴黎人娛樂場**（粵拼：，英文：**Casino Parisian Macao**）；以一座按巴黎鐵塔二分之一比例起成嘅仿製品作招徠；開幕於2016年9月13號。

## 爭議
### 工人追糧1,100萬
响2014年7月30號，有33個喺澳門巴黎人地盤做嘢嘅工人，去該處外圍聚集，又停泊咗十幾架泥頭車，重展示橫額及直幡，向新昌及示構追糧，要求約見大判及分判嘅負責人，秩序唔錯；差人及勞工局人員先後到場了解情況。工人稱，受影響工人約有六十個，包括本地人同內地人，從事地基同開挖工作，涉及款項一千一百萬。勞工局稱，唔涉及勞資糾紛，而係工程公司之間嘅過數問題，屬於當局可處理範圍。

### 330個外僱追糧
响2015年5月22號，之前喺澳門巴黎人地盤開工嘅約七十個外勞，去勞工局投訴被欠薪，然而唔滿意所受對待，於是轉往中聯辦外請願；該辦公室安排佢哋去南光大廈開會，不過調停失敗；約三十個跟住打道再去中聯辦，途中被差人攔截；工人一度鼓噪，衝出馬路，雙方追逐又推撞；其後工人又去南方大廈同勞務公司談判，不過都係講唔掂數；卒之勞工局派人嚟調解，酙酌多一輪，紛爭總算暫告平息。有請願工人透露，自己受聘於二判興聯，近日有二百多個外勞收到解僱通知，當中部分被欠薪，佢哋上工前每人交畀總承建商，一萬蚊嘅按金未收得返；有工頭話可以幫佢哋轉去保利達嘅地盤打工，不過要先返鄉下，再等消息；擔心照做嘅話會返唔到嚟，冇得追糧。最後嘅協議，係大判新昌承諾7日後開支票退按金，以及跟足法例，向每個人畀15日工資嘅解僱通知金，及每月3日工資離職補償，標準與本地工人嘅睇齊。

响2015年5月23號，有六十多個澳門巴黎人地盤嘅外勞，去中聯辦外集會，再為此事求助；差人築起人鏈阻止佢哋接近，不過失敗咗；工人即場寫請願信同收集簽名，交畀中聯辦代表；勞工局派人嚟到，約佢哋遲啲去該局協商。有工人表示，資方提供嘅解僱賠償唔合理，與勞工法例訂定嘅賠償計算差距太大。勞工局代副局長李樂怡就話，個安排冇唔妥。

响2015年5月26號，有約百個澳門巴黎人外勞地盤工友，由該處遊行至中聯辦，要求得到比先前對方話畀嘅更多之賠償；佢哋一度試圖衝出馬路，然而俾警方制止咗，勞工局有派人去做和事佬；勞工局同人資辦之後開聯合記者會，講解呢單勞資糾紛
。有工人表示，喺公司所答應嘅條件當中，冇搞清楚每人被扣起嘅每月三—四千蚊，及超過三萬蚊嘅房租同水電費等等，有乜着落。勞工局局長黃志雄表示，該局介入之後，已有22個涉事外勞接受對方開價，又話部分人要求賠償自解僱日起至合同到期，每月最多兩萬嘅補償金，係誤解咗法律。人資辦主任盧瑞冰指，得悉有人投訴部分新請嚟嘅裝修工人，俾人叫咗去做扎鐵同泥水等地盤工程，會調查。

响2015年5月28號，約百五個巴黎人地盤外僱由該工地遊行至中聯辦外聚集，有差人維持秩序；勞工局同人資辦派人到場了解同講解法律。遊行者要求承建商畀假期補貼及房屋津貼等員工福利，當局指確認相關僱主會依法支付各項補償，亦會主動跟進佢哋嘅後續處理，亦已喺該地盤外設法律資訊站。

响2015年5月29號，有班名門世家地盤工人由該處先後遊行至中聯辦及政總抗議，亦有受僱於同一公司嘅澳門巴黎人地盤外勞同行追數；佢哋總人數約百，喺政總交完請願信，又行返去中聯辦靜坐。抗議者要求興聯賠償欠薪、按金及假期補償。勞工局表示，有30個工人去咗該局求助，但未知嚟自焉個地盤。當局表示，响2015年5月27號，過百個工人已經收到依法計算嘅各項補償，而响2015年5月28號，再有兩百多個外僱反映工作補償及勞動權益嘅問題。

响2015年5月30號，金沙中國同勞工局都聲明，密切留意事件，兼有做嘢。

响2015年6月5號，論盡媒體發布專題報道，指是次澳門巴黎人地盤外勞索償事件，涉及330個退場工人；編輯問勞工局，有冇僱主因為剋扣工資而受罰，回覆表示正按法律程序處理，而並未透露詳情；記者訪問工人，得知典型嘅澳門巴黎人地盤外僱工人，係大陸農民，佢哋喺開工前中後，均會受大陸同澳門多間公司重重剝削；呢種狀況，喺該城其他地盤亦普遍
。

### 地盤遭縱火
响2016年1月10號，澳門巴黎人地盤火燭，喺該處負二層有建築材料同電器等雜物着火出煙，5個工人自己疏散，消防到場救熄，冇人受傷。消防局調查之後，認為起火原因唔尋常，於是交畀司法警察局跟手。

### 女賭神傳聞
响2017年1月25號，拉斯維加斯金沙集團股份有限公司同投資者開電話會議；前者嘅營運總監羅拔高斯坦話，之所以上年第四季業績遜於預期，係因為有個女賭客，喺澳門巴黎人娛樂場入面日日贏錢，犀利到整衰咗公司盤數；不過就冇講詳情。

响2017年1月26號，《華爾街日報》同多個中文媒體，都有報道呢個傳聞；香港傳媒紛紛用到「女賭神」一詞，又冇講明來源噉樣描述關於佢嘅種種傳聞；熟悉拉斯維加斯同澳門賭場嘅香港前立法會議員詹培忠分析道，某個賭客贏大錢唔出奇，然而對賭場賬目嘅影響唔會有咁大，認為呢段消息，純粹係該公司嘅廣告；澳門前線職工聯會長李國強就話係真人真事；亦有新聞報道唔開名噉樣引述澳門賭業人士話，嗰排根本冇噉嘅傳聞，質疑係宣傳技倆；《蘋果日報》對此事着墨甚多。

好快，又有人經互聯網擺相寫文，聲稱某相中人就係所謂嘅女賭神……然而好快就被證實為假消息；佢係華裔加拿大藉職業啤牌手，名氣唔細；叫做劉璇璇，出生於天津。

响2017年3月2號，《蘋果日報》報道獨家訪問太陽城集團有限公司老闆周焯華嘅內容：佢話唔係靠睇報道，而係聽業界相關人士講，而知道呢件事係真嘅。

响2017年3月3號，《華爾街日報》報道：佢哋嘅人兩次去到該賭場，採訪咗大概卅六個人——包括賭場經理、保安、荷官、收銀員、賭客……個個都話從來冇見過所謂嘅女賭神，除咗媒體報道嗰啲之外，亦無聽過呢個人嘅其他消息；澳門巴黎人入面嘅餐廳色香味之助理經理Jim Ung，聲稱自己對女賭神嘅傳聞好感興趣，於是向賭場同事打聽，然而查唔出有呢個人。投資者對於一個賭客有咁大本事嘅講法，都表示質疑。拉斯維加斯金沙集團股份有限公司發言人朗麗絲打圓場話，高斯坦當時只係講起佢近排去澳門時聽到嘅趣聞軼事啫……而不予進一步置評；澳門嘅其他博彩公司，無評論呢個傳聞。

## 簡寫
#「新昌」即「新昌工程（澳門）有限公司」。
#「示構」即「示構工程有限公司」。
#「勞工局」即「勞工事務局」。
#「中聯辦」即「中央人民政府駐澳門特別行政區聯絡辦公室」。
#「興聯」即「興聯建築（澳門）有限公司」。
#「保利達」即「保利達洋行有限公司」。
#「人資辦」即「人力資源辦公室」。
#「政總」即「政府總部」。

## 註腳
#貨幣一律用澳門元，金額統統係約數。

## 參考

## 拎士
#澳門豪華酒店 | 澳門巴黎鐵塔酒店預訂 | 澳門巴黎人酒店官網
新濠天地

**新濠天地**（英文：**City of Dreams**）係個位於澳門路氹城嘅建築群，其中設施包括賭場（**新濠天地娛樂場**（英文：**Casino City of Dreams**）、酒店（**摩珀斯**、**頤居**、**澳門君悅酒店**及**迎尚酒店**）及其他（水舞間劇院、**童夢天地**、**濠方**及**藝賞天地**）。

## 濕滯嘢
响2015年1月20號朝早，有個29歲姓羅嘅澳門男工人，喺新濠天地擴建工程地盤2樓，揸緊架吊臂車搬嘢時翻側，一齊跌落地面；工人被車壓到，當場爆頭暴斃。勞工事務局勒令承造商暫時停用所有吊重機械。

响2017年7月14號晏晝，喺新濠天地D點地盤，有隻喺30樓嘅吊臂，運緊重嘢時斷咗，斷件連同負載一齊向下跌，傷到3個大陸男工人——全部被送入廠。吊臂隨即砸住2個位於30樓嘅——1個32歲姓嚴，雙腳多處開放性骨折，喺醫院搶救緊時斷氣；1個42歲，左腰同頭受傷。另外有個46歲嘅當時喺7樓，俾碎料揼到，左手同左膊頭都覺得痛。隨後勞工事務局勒令該處暫時全場停工。

响2018年3月18號晏晝，喺新濠天地酒店D地盤，有個32歲姓劉嘅大陸女工人，企喺5樓嘅假天花上面做嘢時，由於立足處穿窿，下墜到大約7米之下嘅地板並撼傷後腦。佢被送入醫院搶救，起初無生命跡象，然後有起色，不過到夜晚時終於斷咗氣。勞工事務局發現死者係黑工，又勒令該處5樓暫停所有高空工作。

响2018年3月25號晏晝，有個29歲嘅大陸人某餐廳男員工，喺新濠天地之露天區域，俾碌由高處跌落嚟嘅竹揼親，要去醫院。

响2019年1月19號晏晝，有架接載新濠天地員工嘅澳巴租用專車，行到黃營均圖書館附近時出咗意外。當時司機急速煞掣，令到車上面1男7女總共8個，年齡為34—65嘅乘客，跌親撞傷，要去醫院。

响2019年8月3號夜晚，有個70歲姓鄺嘅香港人男住客，俾員工發現倒斃於摩珀斯某房間裏面，洗手間嘅浴缸之中。

响2020年9月7號，看更發現，有個30歲嘅澳門人賭廳男職員，喺迎尚酒店裏頭，寶盈集團之賭廳內嘅廁所道不省人事，被帶到醫院搶救，證實已死。

响2022年3月18號晏晝，有個44歲姓伊嘅大陸人女租客，喺摩珀斯俾執房職員發現，伏屍於房內浴室入面，當時佢條頸被浴袍腰帶吊住。

## 考

## 睇埋
*新濠鋒酒店
*新濠影滙
*水舞間
## 出面網頁
*新濠天地 | 澳門旅遊酒店及美食
始祖鳥

**始祖鳥**（**original bird**；學名：***Archaeopteryx***），係雀嘅祖先，出現喺侏羅紀晚期。
新濠影滙

**新濠影滙**（英文：**Studio City, Macau**（簡稱：**Studio City**））係個位於澳門路氹城嘅建築群，其中設施包括賭場（**新濠影滙娛樂場**（英文：**Casino Studio City, Macau**）、酒店（**新濠影滙酒店**）、商場（**新濠影滙購物大道**）及其他（**新濠影滙水上樂園**、**影滙之星**、**傳奇英雄科技城**、**新濠影滙綜藝館**及**影滙 88 KTV**）。

## 意外

响2015年12月25號下晝4點40分，影滙之星一度故障停駛，廿分鐘之後，有相關廣播，話會用吊船疏散啲人；大概有一百個乘客圂住喺半空超過一個鐘；到咗六點零鐘，統統平安噉落返地下。當中有人唔舒服，坐救護車去咗醫院檢查。部機器之後經過檢查，喺夜晚恢復運作。

## 批評
新濠影滙水上樂園個招牌係用簡體字寫嘅，部分本地人覺得噉樣唔尊重用慣繁體字嘅佢哋，喺互聯網上引起過熱議。

## 睇埋
*新濠鋒酒店
*新濠天地
*水舞間

## 參考

## 呤士
*Index | 澳門新濠影滙 | 官方網站 | 亞洲娛樂總滙
澳洲鴕鳥

**澳洲鴕鳥**（學名：***Dromaius novaehollandiae***），又叫**鴯鶓**，係鶴鴕目鴯鶓科鴯鶓屬下一種雀，亦係澳洲獨有嘅雀。
美獅美高梅

**美獅美高梅**（粵拼：mei5 si1 mei5 gou1 mui4；葡文／英文：**MGM Cotai**），係位於澳門路氹城嘅一座酒店連賭場建築，响2018年2月13號開幕。

呢個架步用咗港幣二百六十億整成，佔地四百萬平方呎，外觀設計得好似堆疊起嚟嘅珠寶盒，部件之間有位通窿，門口擺咗件高十一米重三十八噸嘅獅子雕塑，貼滿金箔。

## 設施
酒店大樓有兩座，高30層至36層，家陣有1,418間客房，檔次為五星級。

响2021年12月31號時，**美獅美高梅娛樂場**（英文／葡文：**Casino MGM Cotai**）嘅樓面面積約為27,696平方米，有839架老虎機及263張賭枱。

**美高梅劇院**（英文：**MGM Theater**）係亞洲首個多元化動感劇院，可以容納二千個觀眾，啲座椅有多過10種變化形態，LED顯示屏嘅面積為九百平方米——像素為冠絶於所有劇院嘅二千八百萬，亦設駐場表演。「視博廣場」係個無柱式結構，會因應時間、天氣及客人舉動而改變氣氛，又裝咗地球上最大嘅室內固定LED屏幕，會展示數碼藝術作品，重設有世界上最大嘅室內藝術花園「自然之藝」，所種植物超過十萬棵，品種唔止二千（包括二百多種蘭花），有大把係澳門及香港嘅原生品種。「美獅美高梅藝術收藏」展示逾三百件古今亞洲藝術品。呢座嘢嘅會議場地有二千八百七十平方米。

## 意外
喺地盤度，响2014年12月16號黃昏，有一大堆鐵片由高處下跌，𢱕傷咗兩個大陸男紥鐵工人——其中一個38歲，姓崔，個頭重傷；另外嗰個26歲，姓黃，整親膊頭及腳——均由救傷車車咗去醫院。

响2015年3月6號朝早10點，喺地盤度，由於斷咗吊鏈，一個由天秤吊住嘅水泥泵，傾側下墜，擊中咗個54歲趙姓內地男工。佢頭部重創，小腿亦骨折，被送到醫院搶救，延至中午不治。

地盤當中有架吊船，似乎由於機械失靈而翻側，令上面嘅兩個抹玻璃工人受傷入院——其中一個跌咗落街，傷及左額同左膝，清醒程度下降；另外嗰個左手擦傷。事發日子為2015年3月5號。

有個35歲男外勞，响2016年5月5號喺地盤裏面，唔小心跌咗落去個地坑度，傷及右胸。消防員到場救起咗佢，再送去醫院。

消防員响2018年5月21號晏晝4點左右接報出動，跟住喺酒店二樓救咗個69歲嘅酒店男職員去醫院；佢當時下頷出血，唔係完全清醒，似乎係人連梯架墮地所致。

大概响2019年6月8號上晝11點40分，地盤貨倉之內有油漆着火出煙，看更於是用水撲熄，之後嚟到嘅消防員亦射水冷卻；推斷係高温引起嘅油漆自燃。

## 罪案
有個換錢黨一共4人，响2021年12月6號，喺間酒店房道起咗爭執，到咗朝早大約10點半鐘時，當中39歲姓秦嘅男人，用切肉刀斬親1個男嘅條頸，受咗刀傷嘅重有其餘1男1女嘅手；3個均被送醫。佢哋統統都係大陸人；3個傷者年齡介乎18至36。

喺美獅美高梅9樓某間房入面，33歲嘅黑龍江男人趙玉龍，响2022年5月5號同2022年5月6號，先後劫殺換錢黨同高鐘妹；2個女人均死於勒頸。佢哋嘅屍體响2022年5月7號於房間被酒店職員發現時，均全身赤裸，而現場被清理過，證件同財物都揾唔到。凶手响2022年5月17號，喺湖南懷化市落網。

## 參考
澳門百老匯

**澳門百老匯**（，），係澳門路氹城嘅一座賭場同酒店大廈，响2015年5月開幕，屬於銀河娛樂集團；幢樓原先係**金都酒店**（英文：**Grand Waldo Hotel**）。

## 出面網頁
*Broadway Macau
*Grand Waldo Hotel
比得諾茲

**約翰尼斯比得諾茲**（，）係德國物理學家，1987年同繆勒攞到諾貝爾物理學獎。

## 出面網頁

類:諾貝爾物理學獎得主
貝斯蘭

**貝斯蘭**（，），係俄羅斯北奧塞梯-阿蘭嘅一個鎮。佢最出名係喺2004年發生嘅悲劇。

## 參考
他他或斯

**他他或斯**（，希臘文：Τάρταρος, 英文：Tartarus），係希臘神話入面「地獄」嘅代名詞。
龍帕邦省

**龍帕邦省**（，老撾文：ແຂວງຫລວງພະບາງ），又叫**龍坡邦省**（），係喺老撾嘅一個省，面積夾埋16,875平方公里，家陣約莫有431,889人喺呢度住緊，首府龍帕邦。

## 睇埋
*老撾政區

## 攷

## 拎

* Statoid 

分類:老撾嘅省
迴響 (期刊)

《**迴響**》係香港由粵語白話文編寫成嘅文學期刊，由網名「山城豬伯」同幾位編輯係Kickstarter發起眾籌嘅粵文文學期刊，編輯團隊以「兩文三語，三種語言喺應平等」為目標嚟創刊。

編輯團隊最先喺2020年5月開始著手計劃粵文文學期刊，並喺同年5月31號喺Kickstarter眾籌，唔夠十日時間就籌到三期嘅出版稿費。

## 出版史
總編輯喺採訪中講創刊嘅熱情係源於閱讀熱情，細細個就鍾意金庸嘅武俠小說，並覺得閱讀有種魅力，寫作都一樣，用返廣東話書寫最有親切感。《迴響》編輯團隊覺得「粵語入文」喺香港作家創作中經常睇到，仲有近年網上討論區都成日睇到用粵文寫嘅小說，覺得網上嘅粵文小說冇整合性，團隊就喺2020年5月初計劃出版粵文小說嘅期刊。團隊覺得香港多數書寫嘅書面語都係由現代白語文規範而成嘅，書寫詞彙句法都係由官話演變出嚟，而粵語喺正式文件書寫都唔會被採用，畀人一種低一等嘅感覺；同時覺得香港本地文學作品用嚟「粵語入文」嘅衹用喺生動對話、鬧人情節同埋黑社會嘅描寫度，唔多用喺陳述方面。
而團隊喺2020年5月31號開設Kickstarter頁面眾籌，唔夠十日時間就籌到足夠三期嘅出版稿費。

## 參考

## 出面網頁
*
*《迴響》期刊Facebook專頁
你是我的唯一 (專輯)

《**你是我的唯一**》係馬來西亞歌手巫啟賢出嘅第四張專輯。喺1988年3月22號發行。

## 簡介
全碟除咗《等》都係由巫啟賢作曲。

## 曲目

## 參考
夢野

**夢野**（；），係中國大陸填詞人、自由撰稿人。喺甘肅武山出世，而家住喺陝西西安。因為佢成日發夢同埋心好狂野，所以筆名叫做「夢野」。

## 經歷
佢因為幫梁凡填詞嘅《阿楚姑娘》而出名。2019年，幫宋茜第一張專輯嘅《懷念》填詞。

## 參考

## 出面網頁
*
*夢野嘅新浪博客

類:中國填詞人
類:陝西人
梁凡

**梁凡**（；；；）係中國大陸男歌手。

## 經歷
2009年，參加中國紅歌會。2012年，參加東方衛視《聲動亞洲》。2015年，喺《中國好歌曲》第二季憑住《阿楚姑娘》而出名。

## 單曲作品

## 參考

## 出面網頁
*

類:中國男歌手
類:中國唱作人
類:煙臺人
類:梁氏
阿楚姑娘

《**阿楚姑娘**》係由夢野作詞，彭飛編曲，梁凡作曲同演唱。

## 簡介
呢隻歌第一次唱係由梁凡喺《中國好歌曲》第二季以原創作品形式演唱。之後佢憑住呢隻歌揀咗入劉歡組。

呢隻歌一開始打算係叫《阿楚》而唔係《阿楚姑娘》。

## 背景
歌名《阿楚姑娘》其實係填詞人夢野嘅女朋友嚟，喺2009年一齊咗。嗰陣佢哋兩個過嘅生活好平淡，冇咩錢，買唔起禮物畀佢女朋友。佢就係因為令到佢女朋友覺得畀唔到保障佢，所以喺2011年分手。而喺佢哋一齊嗰陣承諾過話會寫隻歌畀佢，而呢個承諾喺佢哋分手後先實現。

## 創作名單
以下內容整合自官方影片：

*演唱：梁凡
*填詞：夢野
*作曲：梁凡
*編曲：彭飛
*音樂總監：安棟
*結他：倪方來、Mike Mclaughlin
*鍵盤：張繼旗、洪信杰
*低音結他：張夢斌
*鼓：Chris Trzcinski
*打擊樂：Leo Susi
*小提琴：彭飛

## 翻唱
*袁婭維，喺《中國之星》；《歌手2017》第一期演唱，並攞到嗰集觀眾票選第七名、歌手互投第三名

## 參考

## 出面網頁
*梁凡《阿楚姑娘》嘅官方影片
帕斯德里奧

**帕斯德里奧**（**Paz de Río**）係哥倫比亞東北部一個城鎮，由博亞卡省負責管轄，距離首府通哈107公里，始建於1824年，面積116平方公里，海拔高度2,365米，2005年人口5,083。
基本競爭策略

**基本競爭策略**（）指一間公司用邊種策略喺佢嘅市場嗰度追求競爭優勢。

## 概論

基本競爭策略係由美國經濟學家米高波特提出嘅一個諗法。根據佢嘅諗法，一間公司想要爭取競爭優勢，只有三種基本策略可以用：
*成本領導性（overall cost leadership）：指降低成本，務求有同類公司當中最低嘅成本；用呢種策略嘅公司一般係自己喺效率、規模或者經驗（睇經驗學習曲線）上優勝過對手；
*產品差異化（differentiation）：指改變自己嘅產品，務求令到自己提供嘅貨品服務質素優越過競爭對手嘅，所以就算價格一樣，都會有更多消費者肯買；
***集中**（focus）：指專化成淨係專攻市場當中嘅某一部份，例如由專門賣運動用品專化成專門賣足球用品，等自己喺生產足球用品嘅成本同質素都變得更有競爭力。
以上呢三種基本競爭策略可以想像成下圖噉嘅樣：

一般認為，三個基本競爭策略各有優劣：成本領導性同產品差異化都唔重視專化落市場嘅某一部份，但前者重視成本，後者重視質素，冇得成本優勢同質素優勢兼得；集中就係想成本優勢同質素優勢兼得，但就要犧牲公司嘅覆蓋面，而一旦集中選擇咗嗰個市場因為外在因素唔增長，就會搞到間公司喺擴張上受阻（例：足球嘅人氣唔上升，令足球用品嘅市場唔增長）。根據米高波特嘅建議，一間公司喺選擇基本競爭策略嗰陣必需要做取捨，最理想係要淨係揀其中一種基本競爭策略，如果唔係就好容易三頭唔到岸。

## 睇埋
*競爭優勢
*策略管理
*機會成本
*市場

## 攷
表現效應

**表現效應**（**performance effects**）喺管理學等領域上係指一間公司嘅三大因素對間公司嘅表現（以營業額等指標量度）嘅影響，「三大因素」係指間公司所屬嘅產業、間公司屬嘅公司組織以及間公司本身。管理學上嘅研究會針對呢三種因素做統計分析。
核心能力

**核心能力**（）係管理學理論上嘅一個概念，指一間公司喺一個特定市場當中喺資源同技能上有乜獨特之處，令間公司同對手相比有某啲優勢：公司之間喺專業知識、組織文化以及固有客源等各方面都唔同，一間公司嘅成員會喺生產嘅過程當中由呢啲嘢嗰度學習，令到唔同公司之間喺「成員擅長做啲乜」上有差異。如果有一間公司：
#零舍擅長做某啲工作（例：一間遊戲製作商開發射擊遊戲嘅經驗特別豐富，所以特別擅長整射擊遊戲），
#呢啲能力唔係佢哋啲競爭對手能夠輕易噉模仿嘅（例：開發遊戲嘅經驗往往係要用數以年計嘅時間累積嘅），而且
#呢啲能力能夠為啲客提供更高質素嘅貨品服務－能夠提供競爭優勢（例：因為富有經驗，能夠開發更加好玩嘅射擊遊戲），
噉佢哋嘅呢啲能力就算係佢哋嘅核心能力。管理學上一般認為，一間公司喺做策略性嘅決定嗰陣，需要認清自己嘅核心能力，理解到邊啲情況自己有能耐打低競爭對手、邊啲情況自己會輸，而遇到後者嘅情況嗰時就需要退讓，用守勢減低損失。

## 睇埋
*競爭優勢
*學習
*專家知識

## 攷
優步化

**優步化**（**Uberization**）係指一個商業組織通過高度嘅電訊使用嚟達致運作上嘅高效率。個名取自優步（Uber）。
外交政策

一個國家嘅**外交政策**（**foreign policy** / **foreign affairs policy**）係指嗰個國家有關「要點樣喺應對第啲國家嗰陣，確保達到自己目標」嘅策略。
投資策略

**投資策略**（；）係泛指一個玩投資嘅人用嚟揀選投資組合嘅策略。常用嘅策略有價值投資、增長投資同埋動量投資呀噉。經濟學同金融等領域嘅工作者好關注「用咩策略先可以有效噉賺錢」呢個議題。

## 常用策略

喺廿一世紀初，比較常用嘅投資策略有以下呢啲：
*價值投資（value investing）：指個投資者集中買認為係價錢低得滯嘅嘅股票；採用價值投資嘅投資者認為，靠金融投資賺錢嘅重點在於「市場上嘅第啲投資者唔能夠準確噉評估啲公司嘅潛力」－佢哋認為自己要做嘅嘢係用基本分析對見到嘅上市公司作出分析，由呢啲分析嗰度搵出第啲人唔識珍惜嘅公司嘅股票，買入呢啲股票，而等到呢啲股票（一如自己預期）升嗰陣，自己就有賺。好出名嘅「股神」巴菲特（Warren Buffett）就好鍾意用價值投資呢種策略。
*增長投資（growth investing）：指個投資者集中買一啲升值潛力高嘅股票；採用增長投資嘅投資者著眼於市場同公司嘅增長潛力－佢哋會分析唔同產品嘅市場，睇吓邊啲產品嘅公司喺未來最有增長潛力，再（用基本分析嘅結果同過往股價等嘅指標）睇吓呢啲產品嘅公司當中邊間最似會增長，然後就買入嗰啲公司嘅股票。廿一世紀初嘅研究指，增長投資嘅表現（長遠嚟講賺到幾多錢）冇價值投資咁好。
*動量投資（momentum investing）：指個投資者集中買啲近排喺度升值嘅股票；動量投資嘅觀點主張，最能夠預測一隻股票嘅未來價錢嘅資訊就係嗰隻股票早排（一般係過去 3 至 12 個月）嘅價錢－就好似股價嘅上落會有動量噉，一隻股票愈升佢股升勢就會愈勁，一隻股票愈跌佢股跌勢就會愈勁，所以投資者要做嘅就係「買嗰排升勢勁嘅股票」同埋「賣嗰排跌勢勁嘅股票」。採取動量投資策略嘅投資者好睇重評估股價嘅升勢同跌勢，途中成日會用到數據科學上嘅技術。
等等。

## 平均成本法

「喺市場入邊打滾咗幾耐時間，重要過喺市場入邊捉唔捉得啱時機。」
—英文圈投資界常見嘅一句說話

平均成本法（DCA）係一種好受普羅大眾歡迎嘅投資策略。用平均成本法買（例如）黃金嘅做法如下：投資者每個月攞自己個人入息裡邊其中一橛仔（例如 1,500 文）出嚟買金，如果撞正金價跌佢就會買到多啲金，不過佢就算撞見金價升都照買；呢種做法相對於（例如）一次過攞 30,000 銀出嚟買一隻巨型足金金猴；如是者位投資者儲儲吓，過咗若干年後佢就會儲到好多金，可以搵日趁住金價高，賣晒啲金佢，然後佢手上突然多咗一筆錢，就可以用筆錢去幫手買車或者買樓畀首期。

平均成本法有好有唔好：一方面，平均成本法喺好多情況下都冇「一吓過攞大筆錢做投資」咁好賺，尤其係如果市場處於強烈嘅牛勢，啲資產嘅價勁喺度升，一吓過買大堆資產會比較著數；但係喺另一方面，平均成本法亦被指有好多好處，例如係入場門檻低，又可以訓練投資者嘅紀律... 等等。因此，平均成本法呢種策略，被指係好適合唔能夠一吓抌大筆錢做投資嘅普羅大眾—包括啱啱出嚟做嘢嘅年輕人，或者想儲錢第時供仔女讀書嘅父母呀噉。

## 睇埋
*個人理財
*投資組合
*房地產

## 引咗

## 拎
* The Journal of Investment Strategies
* Quantopian Lecture Series
軍事重心

**軍事重心**（**center of gravity**）喺軍事學上係指一個為軍隊提供士氣或者戰鬥力嘅權力源頭。
投資組合

喺金融學上，一個**投資組合**（，）係指由一間投資公司、對沖基金或者個人持有嘅一柞投資，例如係一個人手上持有嘅所有股票噉。

## 理想特徵
### 多角

一般認為，一個投資組合應該要多角先得，即係
*要揸多種資產：投資可以透過好多種唔同嘅資產嚟做，包括股票、債券、不動產、貴金屬同外匯... 呀噉。例子可以想像一位鍾意低風險投資嘅投資者，手上揸住債券、貴金屬同埋一定量嘅外匯... 等好幾種風險偏低嘅資產。
*要揸多個 sector（）嘅資產：投資風險好多時都係會集中於打擊某個 sector 嘅；例如家陣政府話要立法，要限住啲人每個禮拜可以用幾多個鐘頭嚟上社交媒體，噉搞社交媒體嘅公司啲股價好有可能會受到打擊，如果一位投資者揸嘅股票冚唪唥都係社交媒體公司嘅，噉佢就會有相當嘅損失，而相比之下，如果佢揸吓社交媒體公司嘅股票同時又揸吓快餐店公司嘅股票，就冇咁易受制於呢啲專打擊某個 sector 嘅風險。
*要揸多個地區嘅資產：例如想像而家美國經濟衰退，噉美國相關嘅資產（例如係好多美國公司嘅股票，或者買嚟做外匯投資嘅美金）好有可能價值會跟住跌；如果有位投資者一味淨係揸呢啲基於美國嘅資產，佢就會有損失；一位比較多角化投資者，往往會（例如）手上揸啲基於美國嘅資產、又會揸啲基於日本嘅資產、又會揸啲基於歐洲嘅資產。
... 呀噉。
## 相關嘅文
*投資
*金融市場
軍事戰術

**軍事戰術**（；）係指軍事上用嘅戰術，即係實際喺戰場上組織同指揮軍隊嘅技術。

## 定義

2022 年嘅《不列顛百科全書》係噉樣描述軍事上講嘅「戰術」嘅：

軍事戰術有別於軍事戰略（military strategy），但兩個概念相輔相成：戰術包括啲實際喺戰場上做嘅動作，屬於短期嘅行動，而戰略係指對於「整體嚟講，應該點樣達到目標」嘅長遠宏觀計劃，可能會指定「乜嘢時候要用乜嘢戰術」；舉個例說明，戰略會包含「要點安排軍隊要用嘅物資」同埋「要拉攏邊幾方做盟友」等戰鬥以外嘅考量，而戰術就淨係集中諗戰鬥進行期間要做嘅嘢，包括「啲士兵要點郁動」或者「每樣武器要攞嚟做乜」呀噉。

## 出名戰術

*埋伏（ambush）：指一隊部隊運用隱蔽上嘅優勢（對方唔知自己方喺邊個位）嚟出奇不意噉攻擊放低咗戒備嘅敵人；使用埋伏嘅部隊，好多時都係有地理上嘅優勢，例如場戰鬥喺一笪多掩護物嘅地方（山或者森林呀噉）進行，而自己方對笪地熟啲，知邊啲位置有地方可以匿埋，所以就利用呢點埋伏進入笪地嘅敵人。埋伏呢種戰術歷史好悠久－史前嘅人類已經有用埋伏嘅做法，獵殺大隻（人類唔能夠正面制服）嘅獵物
*側擊（flanking）：指一隊部隊移去敵人嘅側面，爭取戰略上嘅優勢；喺軍事上，一隊部隊嘅攻擊力量主要會集中喺最前方，所以由側面或者後面攻擊就等如攻擊緊敵人一個反擊能力比較弱嘅部份，令到自己嘅攻擊比較大機會成功，而且亦有人指側擊能夠達到一定嘅心理戰效果－敵方嘅士兵覺得自己受包圍，容易驚同喪失士氣。負責做側擊嘅部隊好多時都係機動性高啲嘅，能夠以快啲嘅速度郁動。
*帕提亞回射（Parthian shot）：一種古時畀輕騎兵用嘅戰術；指騎住喺隻馬上面、揸住弓箭嘅單位後退（睇埋假扮撤退），跟住擰返轉頭向追佢嘅敵人射擊。
*打完閃戰術（hit-and-run tactics）：指攻擊者係噉做「搵個方便攻擊又多逃走路線嘅地點，突然向對手作出攻擊，然後即刻走佬」嘅過程；用呢種戰術嘅通常係因為攻擊方敵眾我寡，冇能力同敵人直接交戰，於是就係噉打完閃，試圖靠噉嚟慢慢削弱敵人嘅戰力。
*搔擾式開火（harassing fire）：一種心理戰戰術，指自己隨機唔定時噉向敵方係噉咦（用火力唔係咁勁嘅武器）開火，尤其係喺夜晚呢啲令人放鬆戒備嘅時段，持續噉做一段時間，目的係要令敵方士兵持續處於緊張嘅狀態難放鬆，從而慢慢噉磨損敵方嘅士氣。

## 睇埋
*射擊遊戲
*戰術 RPG
*孫子兵法

## 攷

## 拎
*Tactics. *Encyclopedia Britannica*.
側擊

**側擊**（）係種軍事戰術，指一隊部隊移去敵人嘅側面，爭取戰略上嘅優勢：喺軍事上，一隊部隊嘅攻擊力量主要會集中喺最前方，所以由側面或者後面攻擊就等如攻擊緊敵人一個反擊能力比較弱嘅部份，令到自己嘅攻擊比較大機會成功，而且亦有人指側擊能夠達到一定嘅心理戰效果－敵方嘅士兵覺得自己受包圍，容易驚同喪失士氣。

負責做側擊嘅部隊好多時都係機動性高啲嘅，能夠以快啲嘅速度郁動。

## 攷
打仗原則

**打仗原則**（；）係指一套套教人點樣行軍打仗嘅法則。

## 重要概念

到咗廿一世紀初，並冇一套全人類統一嘅打仗原則，而係世界各國各有自己嘅軍事傳統。不過有一啲戰略概念係世界各國嘅打仗原則普遍都會考慮嘅：
*目的（goal）：每一場軍事行動都要係為咗某個清楚界定咗、而且有可能達到嘅意圖而做嘅；打仗最主要嘅目的係要令到敵人（因為部隊傷亡或者士氣低落等嘅原因）無力還擊，而喺達到呢個終極目的嘅中途，一隊軍隊要達到好多細啲嘅目的－例如「攻下呢個據點」同「確保呢隊部隊得到充足嘅物資」呀噉。
*攻擊（offense）：攻擊喺軍事戰略上係軍事行動一種，指派出自己部隊，為嘅係要達到「拿下敵人嘅陣地」等嘅軍事目的；攻擊可以好有用，例如如果一隊軍隊能夠進攻佔領敵軍嘅一個重要港口，就有可能做到局部切斷敵軍嘅物資供應嘅效果，令敵軍嘅行動嚴重受阻。唔同嘅打仗原則對「攻擊要點樣使用」呢一點有唔同嘅見解。
*集中火力（force concentration）：軍事戰略上一般認為，「優勢」會隨「人數」嘅二次方增長，即係話四個打兩個嘅優勢（4^2 - 2^2 = 12）超過三個打兩個（3^2 - 2^2 = 5）嘅兩倍，所以集結一大隊人進行軍事行動會令嗰場軍事行動嘅贏面激增；因為噉，打仗原則一般會思考「喺乜嘢情況下要用集中火力呢一張皇牌」嘅問題。
*軍隊經濟（economy of force）：打仗一定要作出資源分配方面嘅考量；打仗係一樣好花人力物力嘅嘢，最簡單嘅例子係，啲士兵都要食嘢先有力打仗，所以一隊軍隊實要監察住自己嘅糧食供應，仲有要諗點樣安排糧食運輸先可以確保糧食能夠有效率噉運去前線部隊嗰度；「軍隊經濟」就係指打仗嘅經濟學－思考自己嘅軍隊當中有邊啲重要嘅資源，以及呢啲資源要點樣分配。
*間接行動（indirect approach）：指軍事行動最好係沿會遇到最少障礙嘅路線進行，噉先可以節時省力，例如假如有兩條進攻路線都可以幫自己部隊到達某個目的地，就應該揀行冇咁嘥力嘥時間（遇到敵人嘅機會率比較低、冇咁崎嶇）嗰條。
*統一指揮原則（unity of command）：指任何一個軍事目的都要有一個中央指揮官；一隊典型嘅軍隊會分階級，每一場軍事行動都會由某一個人負責指揮，而軍隊整體都會有一個人做指揮（例如係將軍，不過唔同國家嘅軍隊分階方法都唔同），一班受指揮嘅人冚唪唥都要向指揮官報告自己做嘅嘢，而指揮官就要負責睇實每一個人或者一隊人做緊啲乜，並且作出適當嘅應變同俾出適當嘅命令。一般認為，跟從統一指揮原則嘅軍隊先至會有效率。
*簡單（simplicity）：指一個戰略計劃要盡可能簡單，唔好有啲不必要嘅複雜性；複雜得滯嘅戰略計劃往往會喺執行上容易出問題，例如係啲士兵覺得個計劃難明，或者對個計劃有誤解搞到中途出錯呀噉。
... 等等。除咗喺打仗嗰陣有用，呢啲打仗原則有好多都可以應用落去軍事以外嘅場合嗰度，例如喺策略管理上都有討論，一間公司嘅管理者可以將市場佔有率想像成領土，思考集中火力相關原則嘅使用同埋喺乜嘢時候要集中火力攻打自己嘅目標市場。

## 睇埋
*策略
*軍事策略
*孫子兵法
## 文獻
*merson, Harrington, *Twelve Principles of Efficiency*, Kessinger Publishing, 2003.

## 攷
消費者

**消費者**（）係指做消費嘅人。喺經濟學入面，消費者係需求方嘅代表，佢哋嘅選擇會直接影響市場上商品嘅銷量、價格同資源分配。消費者唔一定淨係指**俾錢嗰個人**，有時亦可以包括最終使用者，例如細路食雪糕，但俾錢嘅係父母。消費者行為研究關注嘅，就係人喺唔同價錢、收入、心理、文化等因素影響之下，點樣作出購買同相關嘅決定。

## 法律
喺現代社會，消費者亦都被視為一種角色或者身分，牽涉到唔同權益保障、法律規範同市場倫理。

## 行為

消費者嘅行為，可以用好多唔同理論模型模擬或者解釋。例如消費者心理學就專門研究呢樣嘢。諸如統計模型同電腦模擬等嘅做法都可以用嚟建立模型，模擬同解釋消費者嘅行為。

## 睇埋
*需求
*消費
*決策
*消費者之間衝突

## 引述
現代投資組合理論

**現代投資組合理論**（**modern portfolio theory**，**MPT**）係一個用嚟分析投資組合、喺特定風險下計出最大預計回報嘅數學框架，特徵係會使用一個資產嘅價格嘅變異數估計風險。提出 MPT 嗰個經濟學家後嚟仲贏咗諾貝爾經濟學獎。
名偵探柯南：水平線上的陰謀

**名偵探柯南：水平線上的陰謀**（，）係名偵探柯南第九部劇場版，片長108分鐘，監督係山本泰一郎，編劇係古內一成，主題曲係由ZARD唱嘅《宛如等待夏日的風帆》，2005年4月9號響日本上映、2005年7月29號響台灣上映、2007年5月24號響香港上映，日本本地票房有21.5億。

呢套劇場版係柯南劇場版系列入面唯一一個以海上郵輪做故仔背景、而又係完全唔響陸地上面嘅劇場版。

## 攷
耶拉布加

**耶拉布加**（；韃靼話：）係俄羅斯韃靼斯坦共和國卡馬河沿岸嘅一個鎮，2010年人口有70,728。
## 地理
### 氣候數據




## 姊妹城市
* 番紅花城
* 阿列卡辛
* 別廖佐夫斯基
* 上巴伐利亞韋爾海姆

類:韃靼斯坦
絕對優勢

**絕對優勢**（；）喺經濟學上指一個經濟個體（個人、公司或者國家）能夠比對手喺某樣貨品或者服務當中產量（睇絕對值嘅話）更加多。

## 概論

## 睇埋
*分工
*貿易
*競爭優勢

## 文獻
*Bruce Bueno de Mesquita (2013), *Principles of International Politics*, SAGE.
相對優勢

**相對優勢**（；）喺經濟學上指一個經濟個體（個人、公司或者國家）能夠比對手以更低嘅成本生產某一樣貨品或者服務。

## 概論

考慮以下嘅例子，想像而家有間好簡單嘅工廠，佢哋淨係曉生產「槍」（gun）同「牛油」（butter）兩種貨品；又想像家吓嗰間廠隔籬開咗另一間都係生產槍同牛油嘅廠，但兩間廠有啲唔同：
*如果 A 廠要生產多 10 嚿牛油就要放棄生產少 10 支槍，
*而 B 廠（例如因為啲工人嘅專長同 A 廠嘅唔同）要生產多 10 嚿牛油就需要放棄生產成 50 支槍
－喺呢個情況下，B 廠生產牛油要放棄嘅價值會大過 A 廠嘅好多，所以 B 廠比起 A 廠會更加有誘因集中於生產槍；同時，A 廠相比之下會比較有誘因集中去生產牛油。即係話 A 廠喺生產牛油上有**比較優勢**，而 B 廠就喺生產槍上有比較優勢。而如果 A 廠同 B 廠開始各自集中生產自己擅長生產嘅貨品，就形成咗一個分工嘅局勢。

雖然呢個例子就噉望落好似係 A 廠比較擅長做生產噉，但係 B 廠依然可能係有絕對優勢（absolute advantage）嘅。舉個例說明，如果兩間廠都用嗮全力生產牛油嘅話，（可能）A 廠會生產到 500 嚿牛油，而 B 廠會生產到 1,000 嚿牛油，但係喺全力生產牛油嘅過程當中，A 廠只係放棄咗 500 支槍，而 B 廠就會放棄咗成 5,000 支槍－B 廠集中生產牛油嘅機會成本高 A 廠嘅一大截，所以 B 廠雖然喺生產兩樣貨品上都勁過 A 廠，但佢依然比較有誘因集中生產槍。

## 睇埋
*分工
*貿易
*競爭優勢

## 攷

## 拎
*"Cloth for Wine? The Relevance of Ricardo's Comparative Advantage in the 21st Century" VoxEU Ebook.
蘇諾

**蘇諾**（，匈牙利文：**Szolnok**）係匈牙利Jász-Nagykun-Szolnok megye嘅首府。

## 連出去
*

類:匈牙利城市
舍利扎羅科河

**舍利扎羅科河**（）係一條喺俄羅斯特維爾州嘅河，長，流域有。舍利扎羅科河係伏加河嘅左支流之一。舍利扎羅科河係由舍利格爾湖一路流到去喺舍利扎羅科嘅河口。

類:伏加河支流
森麻實·毛姆

**威廉·森麻實·毛姆**（，）係英國現代小說家、劇作家。佢係嗰個時代最受歡迎嘅作家之一，據說係20世紀30年代收入最高嘅作家。

毛姆嘅雙親喺佢10歲之前就已經過咗身，佢由一個情感淡漠嘅叔叔領養。佢唔想好似屋企其它成員一樣成為一位律師，所以佢接受咗培訓，並攞咗醫生牌。佢嘅處子作小說《蘭貝斯的麗莎》（1897年）首期賣得好快，咁因此佢就放棄咗醫學而轉做全職寫作喇。

第一次世界大戰期間，佢曾經喺紅十字會同救護隊服役，1916年被招募入咗英國秘密情報局，曾經喺瑞士同俄羅斯為其服務，直至到1917年十月革命。喺戰爭期間同埋戰後，佢遊歷咗印度同東南亞，而呢啲經歷亦都喺佢後來嘅短篇故事同小說入邊都有寫到。
四諦

** 四諦**（，梵文：चत्वारि आर्यसत्यानि），係四種神聖嘅諦，即係苦聖諦、苦集聖諦、苦滅聖諦同埋苦滅道跡聖諦，係釋迦牟尼佛同現代佛教共同嘅基本教義。
瘜肉

**瘜肉**（，英文：neoplasm），係指身體嘅細胞組織唔正常噉增生，當增生嘅數量越嚟越大，就會變咗腫瘤，惡性嘅腫瘤會進一步形成cancer。
蘇博蒂察

**蘇博蒂察**（，塞爾維亞文：Суботица or Subotica），係塞爾維亞嘅一個城市。
圖特

**圖特**（，古希臘文：Θώθ，thṓth），係古埃及神話入面嘅智慧之神。

圖特嘅形象通常都會俾人描繪為一個擁有嘅頭部（Threskiornis aethiopicus）、男性身體嘅神靈，亦有陣時會係隻攞住月亮模型、全身覆蓋濃密銀白色體毛（Papio hamadryas）。圖特（thṓth）呢個名係古希臘人對呢位神明嘅稱呼，古埃及人其實係叫佢做“Djehuty”，音譯傑弗帝（）。

## 知識與智慧之神
喺赫爾莫波利斯創世神話入面，圖特被稱為「石頭之子、卵生者」。由佢所講嘅話語令混沌世界有秩序，並創造咗宇宙萬物同埋佢哋運作嘅法則。圖特仲創造咗五花八門的各種學問，係所有學問嘅守護者。

圖特仲透過全世界最初嘅計算作業，創造咗科學知識。另外，佢為免自己好唔容易先至完成到嘅世界法則畀人曲解或者唔記得曬，就發明文字方便記事。圖特亦因為咁得到咗「計買萬物者」呢個稱號。

創造出世界法則嘅圖特，亦都體現出古埃及人極為重視嘅法則——瑪亞特(秩序)嘅存在；所以佢同時係確立人類以及眾神社會各種倫理律條的「瑪亞特書寫者」。除此之外，制定度量衡、保存古文書亦都係圖特好重要的工作。

## 冥界書記
圖特除咗係知識與智慧之神，佢亦負責記錄人嘅死後審判。死神阿努比斯會將死者嘅心臟放喺一個秤上面，喺秤嘅另一邊會放真理女神瑪亞特嘅羽毛。如果死者嘅心臟輕過羽毛、或者一樣，咁佢就有資格去古埃及人嘅天堂，雅盧；如果死者嘅心臟重過羽毛，咁佢嘅心臟就會俾一隻叫阿米特嘅怪物吞食。

## 其他方面
圖特本身就畀民眾奉為月神崇拜。傳說當時嘅人會以「天空的預告者」稱呼圖特，可見佢嘅地位有時候甚至高過太陽神拉。

早喺前王朝時代開始之前，古埃及人就已經注意到月亮盈虧嘅週期，了解到可以月亮週期嚟計算日期，而唔係依據太陽。埃及聖䴉黑白相間嘅羽毛顏色、彎曲嘅鳥喙等特徵，都能令人聯想到月亮，不過實際上呢種講法其實冇獲得過證實。

天空之神荷魯斯的雙眼係太陽同月亮嘅象徵,而掌管月亮嘅圖特曾經施術醫好荷魯斯對眼，所以圖特亦都畀埃及人奉為醫術之神。

相傳圖特嘅廣博知識都記錄曬喺一共42卷嘅魔法書《透特之書》。任何人只要讀過呢本書，就可以得到圖特所有嘅知識。

圖特除咗有知性嘅一面之外，仲有代替賽特為太陽神拉殺敵、富攻擊性嘅另一面。不過佢喺殺敵嘅時候亦都好符合佢固有嘅風格，即係通過詠唱魔法咒語令敵人攔腰斷開兩截。圖特仲會為咗保護埃及而同異族打仗。所以圖特亦有「打倒亞洲人和異國領主的殺戮之主」呢個殺氣略重嘅稱號。尤其喺長期戰亂的努比亞地區，更特別強調透特嘅戰神屬性。

## 圖特信仰嘅演變
圖特嘅信仰好有可能喺古王國時代（西元前2686~2181年）已經出現，並喺中王國時代（西元前2055~1650年）傳播到埃及各地。而圖特信仰最重要嘅聖域，就係位於上埃及第十五省嘅赫爾莫波利斯。圖特吸收咗原本赫爾莫波利斯民眾所崇拜嘅狒狒神赫吉維爾信仰之後，成為當地信奉嘅創造神，並畀人奉為赫爾莫波利斯八大神之首。圖特嘅狒狒形象，應該就係佢同赫吉維爾信仰融合而成嘅。

圖特喺其他地區仍然係好重要嘅神靈，赫利奧波利斯、孟菲斯、底比斯等地居民更將圖特視為輔佐當地主神嘅重要神明虔誠咁祭祀。

喺新王國時代（西元前1550~1069年），圖特的信仰區域持續向外擴張，甚至去到努比亞地區。埃及人將圖特奉為太陽神拉嘅長子，取代咗賽特嘅地位同工作。後來甚至仲有人主張圖特係賽特同荷魯斯嘅後代，喺賽特頭部生出嚟，呢種講法有可能係要為兩人權力嘅輪替作解釋。

喺托勒密時代（西元前332~32年）之後，圖特被視為等同於希臘嘅赫密士又或者羅馬嘅墨丘利；兩位都有知識之神、眾神信差嘅神性。喺神話入面扮演嘅角色都同圖特差唔多。後來一位諾斯替教哲學家將赫密士同圖特結合，蛻變成赫密士·崔斯墨圖（Ἑρμῆς ὁ Τρισμέγιστος）。據傳，呢位哲學家留低嘅《赫密斯文書》，好可能就係《透特文書》。

## 註

## 參考
*《埃及神名典》，池上正太著，王書銘譯，奇幻基地出版，ISBN 978-986-6712-28-9

*《圖解古埃及神祇》，松本彌著，趙鴻龍譯，楓樹林出版有限公司出版，ISBN 978-986-96694-9-8
消化性潰瘍

**消化性潰瘍**（，英文：peptic ulcer disease），係指胃、十二指腸或者幽門發生咗損傷。
蠕動

**蠕動**（，英文：Peristalsis），係指肌肉對稱噉舒展、收縮，令到啲嘢跟住佢郁動嘅過程。
生物發光

**生物發光**（，英文：Bioluminescence），係指喺生物體入面，由於生命過程嘅變化，化學反應將化學能轉做光能而令到生物識發光嘅現象。
樺木科

**樺木科**（，學名：*Betulaceae*），係殼斗目下嘅一個科，有6個屬同約莫200個種。
睡蓮科

**睡蓮科**（，學名：*Nymphaeaceae*），係睡蓮目下嘅一科，有五個屬同約莫七十幾個種。
中嶋宏

**中嶋宏**（，）係日本醫生，世界衞生組織前任總幹事（1988年至1998年）。

## 出面網頁

類:世界衞生組織總幹事
類:日本醫生
伏加河–波羅的海水路

**伏加河–波羅的海水路**（，簡稱）係一系列喺俄羅斯嘅運河同河流，連接伏加河同波羅的海。切列波韋茨同奧涅加湖呢段之間嘅總長度有。

類:俄羅斯運河
類:波羅的海
類:伏加河
亞歷山大·武契奇

**亞歷山大·武契奇**（；）係塞爾維亞當今總統，2017年上任。

## 出面網頁

類:元首人物
國旗一覽

呢一版係跟洲域順序嚟排嘅國旗一覽。

## 亞洲

*中華民國旗
*中華人民共和國旗
*朝鮮民主主義人民共和國旗
*日本國旗
*大韓民國旗
*蒙古國旗
*阿富汗旗
*亞美尼亞旗
*阿塞拜疆旗
*巴林旗
*孟加拉旗
*不丹旗
*汶萊旗
*柬埔寨旗
*塞浦路斯旗
*格魯吉亞旗
*印度旗
*印尼旗
*伊朗旗
*伊拉克旗
*以色列旗
*約旦旗
*哈薩克旗
*科威特旗
*吉爾吉斯旗
*老撾旗
*黎巴嫩旗
*馬來西亞旗
*馬爾代夫旗
*緬甸旗
*尼泊爾旗
*阿曼旗
*巴基斯坦旗
*菲律賓旗
*卡塔爾旗
*沙地阿拉伯旗
*新加坡旗
*斯里蘭卡旗
*敘利亞旗
*塔吉克旗
*泰國旗
*東帝汶旗
*土耳其旗
*土庫曼旗
*阿拉伯聯合酋長國旗
*烏茲別克旗
*越南旗
*也門旗
*阿布哈茲旗
*北塞浦路斯旗
*巴勒斯坦國旗

## 歐洲

*阿爾巴尼亞旗
*安道爾旗
*奧地利旗
*白俄羅斯旗
*比利時旗
*波斯尼亞黑塞哥維那旗
*保加利亞旗
*克羅地亞旗
*捷克旗
*丹麥旗
*愛沙尼亞旗
*芬蘭旗
*法國旗
*德國旗
*希臘旗
*匈牙利旗
*冰島旗
*愛爾蘭共和國旗
*意大利旗
*拉脫維亞旗
*列支敦士登旗
*立陶宛旗
*盧森堡旗
*北馬其頓旗
*馬耳他旗
*摩爾多瓦旗
*摩納哥旗
*黑山旗
*荷蘭旗
*挪威旗
*波蘭旗
*葡萄牙旗
*羅馬尼亞旗
*俄羅斯旗
*聖馬連奴旗
*塞爾維亞旗
*斯洛伐克旗
*斯洛文尼亞旗
*西班牙旗
*瑞典旗
*瑞士旗
*烏克蘭旗
*英國旗
*梵蒂岡旗
*科索沃旗

## 非洲

*阿爾及利亞旗
*安哥拉旗
*貝寧旗
*博茨瓦納旗
*布基納法索旗
*布隆迪旗
*喀麥隆旗
*佛得角旗
*中非共和國旗
*乍得旗
*科摩羅旗
*剛果民主共和國旗
*剛果共和國旗
*科特迪瓦旗
*吉布提旗
*埃及旗
*赤道畿內亞旗
*厄立特里亞旗
*埃塞俄比亞旗
*加蓬旗
*岡比亞旗
*加納旗
*畿內亞旗
*畿內亞比紹旗
*肯雅旗
*萊索托旗
*利比里亞旗
*利比亞旗
*馬達加斯加旗
*馬拉維旗
*馬里旗
*毛里塔尼亞旗
*毛里裘斯旗
*摩洛哥旗
*莫桑比克旗
*納米比亞旗
*尼日爾旗
*尼日利亞旗
*盧旺達旗
*聖多美普林西比旗
*塞內加爾旗
*塞舌爾旗
*塞拉利昂旗
*索馬里旗
*南非旗
*南蘇丹旗
*蘇丹旗
*斯威士蘭旗
*坦桑尼亞旗
*多哥旗
*突尼西亞旗
*烏干達旗
*贊比亞旗
*津巴布韋旗
*索馬里蘭旗
*西撒哈拉旗

## 北美洲

*安提瓜巴布達旗
*巴哈馬旗
*巴巴多斯旗
*伯利茲旗
*加拿大旗
*哥斯達黎加旗
*古巴旗
*多米尼克旗
*多明尼加旗
*薩爾瓦多旗
*格林納達旗
*危地馬拉旗
*海地旗
*洪都拉斯旗
*牙買加旗
*墨西哥旗
*尼加拉瓜旗
*巴拿馬旗
*聖基茨尼維斯旗
*聖盧西亞旗
*聖文森特格林納丁斯旗
*千里達多巴哥旗
*美國旗

## 南美洲

*阿根廷旗
*玻利維亞旗
*巴西旗
*智利旗
*哥倫比亞旗
*厄瓜多爾旗
*圭亞那旗
*巴拉圭旗
*秘魯旗
*蘇里南旗
*烏拉圭旗
*委內瑞拉旗

## 大洋洲

*澳洲旗
*曲克群島旗
*斐濟旗
*基里巴斯旗
*馬紹爾群島旗
*密克羅尼西亞聯邦旗
*瑙魯旗
*紐西蘭旗
*紐埃旗
*帕勞旗
*巴布亞新畿內亞旗
*薩摩亞旗
*所羅門群島旗
*湯加旗
*圖瓦盧旗
*瓦努阿圖旗
週期 (元素週期表)

**週期**（，英文：period），或者叫**元素週期**，係元素週期表入面打橫嘅行，伊家元素週期表有8個週期。同一個週期入面嘅元素有一樣嘅電子殼數目。
爬蟲兩棲類學

**爬蟲兩棲類學**（，英文：Herpetology），係動物學嘅一個分支，專係研究啲兩棲動物（例如青蛙）同埋爬行動物（例如蛇）。

爬行動物學喺人類了解全球生態起咗好大嘅作用，其中一個重要原因係兩棲類動物對環境嘅變化比較敏感，可以令人類通過觀察佢哋，了解到環境嘅一啲重大變化。爬行兩棲動物產生嘅毒素同埋毒液已經應用喺人類嘅醫學。而家蛇毒已經俾人拎咗整抗凝血劑（俗稱嘅薄血丸），用嚟醫中風同防止心臟病發作。🐸

## 爬蟲兩棲類學嘅不同領域
爬蟲兩棲類學亦會根據特定嘅生物分類做研究，例如青蛙（batrachology）、蛇（ophiology or ophidiology）、蜥蜴（蜥蜴學）或烏龜（病原學，紀年學或testudinology）。

一般嚟講，有關於爬蟲兩棲類嘅研究志在理解或解決喺生態學、進化、生理學，行為等嘅特定問題。簡單嚟講，爬蟲兩棲學家會透過用兩棲動物或爬行動物嚟做模型生物用嚟解決或者理解相關領域中嘅特定問題，例如青蛙喺濕地生態入面扮演嘅角色。所有呢啲唔同方面都通過佢哋嘅進化史而連結埋一齊，例如，胎生動物嘅進化（包括行為同生殖）。

## 青蛙專家學者
爬蟲兩棲學領域嘅職業選擇包括但不限於實驗室研究、現場研究同調查、生態學人員、博物館人員同埋大學導師。

喺現代嘅學術科學入面，好少有人一開始視成為爬行動物學家為目標。大部份人都係專注喺特定領域，例如生態學、進化、分類學、生理學或分子生物學等等，喺自己熟悉嘅領域入面，透過探究爬行兩棲動物嚟提出或回答同佢哋領域相關嘅問題。例如，同時係進化生物學同爬蟲學嘅專家可能會揀去研究珊瑚蛇警告色演變嘅問題。

現代爬行動物學嘅作家有馬克•奧沙（Mark O'Shea）同埋菲利普•珀瑟（Philip Purser），而藝人就有有積夫·科溫，有「鱷魚獵人」之稱嘅史蒂夫歐文同埋明星奧斯汀·史蒂文斯，喺電視劇俗稱為“AustinSnakeman” *奧斯汀·史蒂文斯：Snakemaster*。
戴奧米德群島

**戴奧米德群島**（；）係兩個喺白令海峽嘅島：大戴奧米德島同細戴奧米德島，分別係俄羅斯同美國嘅領土，中間隔咗。因為國際換日線穿過呢兩個島中間，兩個島有21個鐘頭嘅時差（夏令時間就變做20個鐘頭）。

類:白令海峽
族 (元素週期表)

**族**（，英文：Group），係元素週期表入面打直嘅欄，依家元素週期表有18個族。
地球化學

**地球化學**（，），係用化學原理同架生嚟解釋地球嘅地質系統，例如地殼同埋海洋背後嘅機制嘅科學。

## 地球化學成份
地球嘅質量大約係 5.97 × 1024 公斤，即係 5970 堯克（Yottagrams；Yg）。構成地球嘅化學元素主要有鐵（Iron，Fe；32.1%）、氧（Oxygen，O；30.1%）、矽（Silicon，Si；15.1%）、鎂（Magnesium，Mg；13.9%）、硫（Sulphur，S；2.9%）、鎳（Nickel，Ni；1.8%）、鈣（Calcium，Ca；1.5%）、同埋鋁（Aluminium，Al；1.4%）。淨低嗰 1.2% 係其他微量元素，例如係鎢（Tungsten，W）、金（Gold，Au）、汞（Mercury，Hg）、氟（Flourine，F）、硼（Boron，B）、氙（Xenon，Xe）呀噉。因為地球有質量層化（Mass segregation；指質量高啲嘅嘢向中心嗰度集中）嘅現象，估計構成地核嘅主要化學元素係喺元素當中算比較重嘅鐵（88.8%），而其他構成地核嘅元素包括咗鎳（5.8%）同埋硫（4.5%），同埋質量加埋少過 1% 嘅微量元素。構成地幔嘅主要礦物質就包括咗輝石（Pyroxene；化學式係 (Mg,Fe,Ca,Na)(Mg,Fe,Al)(Si,Al)2O6）同埋橄欖石（Olivine；化學式係 (Mg,Fe)2SiO4）等等。

至於地殼嘅化學成份，據研究，氧係地殼度最多嘅元素，佔咗成 46% 。地殼嗰度有好多含氧嘅化合物，包咗水、二氧化矽（Silicon dioxide）、硫酸鈣（Calcium sulfate）、碳酸鈣（Calcium carbonate）、同埋氧化鋁（Aluminium oxide）等。絕大部分構成地殼常見嘅岩石嘅化合物都係有氧嘅化合物。有啲岩石就係氟化物（Flouride）、硫化物（Sulfide）、同氯化物（Chloride），但係氟、硫、同氯喺任何地方嘅岩層入面嘅總含量通常遠遠少過 1%。而佔咗地殼淺表面 90% 以上體積嘅火成岩（Igneous rock）主要由二氧化矽（Silicon dioxide；SiO2）同埋矽酸鹽（Silicate）構成。地球化學家 Frank Wigglesworth 基於 1672 個對各種岩石嘅分析計過條數，推論出 99.22% 嘅岩石係由下面個表列咗出嚟嘅氧化物構成。

## 睇埋
*地球物理學
*無生源論

## 攷
酮

** 酮**（，英文：Ketone），係一類有機化合物，例子有丙酮。係種官能基，氧化二級醇，可以得到酮。唔似醛，唔可以再被氧化。

## 檢驗
檢驗酮其實有好多辦法，好似下面咁：

* 可以用苯肼或者渠嘅衍生物（通常用2，4-二硝基苯肼）
* 用羥胺都得

佢哋同酮反應會出結晶性嘅化合物。
肽

**肽**（，英文：peptide），係自然界本身就有嘅細粒生物分子，介於胺基酸同蛋白質之間嘅物質。
莫斯科運河

**莫斯科運河**（）係一條喺俄羅斯莫斯科州嘅運河，連接莫斯科河同伏加河，長，最淺嘅位起碼有深。呢條運河係由20萬名勞改囚犯喺1932年到1937年之間起。

類:俄羅斯運河
類:伏加河
楔形數

喺數論入面，**楔形數**（）係講啲正整數，佢係三個唔同嘅質數嘅積。

## 定義
一個正整數 n 係一個楔形數若且唯若佢係三個唔同嘅質數 p,q,r 嘅積：n=pqr。注意呢個條件唔等同話佢有三個質因數，例如 60=2^2\times3\times5 有三個質因數，但係就唔係楔形數。

## 例子
最細嘅楔形數係 30=2\times3\times5 ，因爲佢係最細三個質數乘埋，最細嗰幾個楔形數係：

: 30, 42, 66, 70, 78, 102, 105, 110, 114, 130, 138, 154, 165, ... 

截至 2019 年一月最大已知嘅楔形數係

: (282,589,933 − 1) × (277,232,917 − 1) × (274,207,281 − 1).

佢係最大三個已知質數乘埋。

## 因數
所有嘅楔形數都有啱啱好八個因數，因爲如果我哋將個楔形數寫做 n=p\cdot q\cdot r ，當中 p,q,r 係唔同嘅質數嘅話，n 嘅所有因數就係：

: \left\{ 1, \ p, \ q, \ r, \ pq, \ pr, \ qr, \ n \right\}.

留意掉返轉係唔得嘅，即係話有啱啱好八個因數都唔一定係楔形數，例如 24=2^3\times 3 就係一個反例，佢有八個因數。

## 性質
* 根據定義，楔形數一定係無平方整數。

* 任何楔形數嘅 Möbius函數 都係 -1。
* 第一個連續兩個楔形數嘅例子係 230=2\times5\times23 同埋 231=3\times7\times11
** 頭幾對連續楔形數之中細啲嗰個：230, 285, 429, 434, 609, 645, 741, …
* 第一個連續三個嘅例子係 1309=7\times11\times17，1310=2\times5\times131 同埋 1311=3\times19\times23。
** 頭幾組連續三個楔形數之中中間嗰個：1310, 1886, 2014, 2666, 3730, … 一萬以內有廿一組
* 唔會有連續四個或以上嘅例子，因爲任何四個連續數都會有一個被 4=2\times2 整除，令到佢唔係無平方整數。
* 2013=3\times11\times61，2014=2\times19\times53 同埋 2015=5\times13\times31 係連續三個嘅例子，下次連續三年嘅年份都係楔形數要等到 2665=5\times13\times41，2666=2\times31\times43 同埋 2667=3\times7\times127
* 楔形數嘅分佈：
** 100 以下有 5 個。
** 1000 以下有 135 個。
** 10000 以下有 1800 個。
* 又係三角形數又係楔形數：66, 78, 105, 190, 231, 406, 435, 465, 561, 595, …
* 所有楔形數都唔係完全數。

我哋可以用反證法：

設  p

s=pqr 嘅因數和係 (1+p)(1+q)(1+r)。

假設 s 真係完全數，咁 (1+p)(1+q)(1+r) = 2pqr。

左邊嘅 1+q 同 1+r 都係雙數，啫係話左邊畀 4 整除。

睇睇右邊，我哋得到 p=2。

代 p=2 入左邊，我哋得到 q=3。

代埋 q=3，12(1+r) = 12r，無解。

所以 s 唔會係完全數。

* 所有單嘅楔形數都係虧數，因爲 \dfrac{p+1}p \cdot \dfrac{q+1}q \cdot \dfrac{r+1}r \leq \dfrac43 \cdot \dfrac 65 \cdot \dfrac 87 。
* 形如 2 \cdot 3 \cdot r 嘅楔形數係半完全數，因爲 2 \cdot 3 \cdot r = r + 2r + 3r。

## 睇埋
* 半質數：兩個質數乘埋。
* 差啲係質數（:en:Almost prime）

## 拎

* Stover, Christopher and Weisstein, Eric W., "Sphenic Number" - *[https://mathworld.wolfram.com/ MathWorld]*
聯合國會員國一覽

聯合國一共有193個會員國。

## 一覽
淺藍色底色係創始會員國。

## 註

會員國一覽
土合站

**土合站**（）喺日本群馬縣利根郡水上町，係東日本旅客鐵道（JR東日本）上越線嘅一個鐵路站。呢個站係群馬縣入面最北嘅普通火車站。

## 歷史
*1936年12月19日：正式升格做車站
*1985年3月：改做無人站
*1987年4月1日：國鐵分割民營化，轉交東日本旅客鐵道營運

## 結構

呢個站最特別就係佢嘅下行月台起喺新清水隧道入面，而且因為無乜人用呢個站，來往地面出口同下行月台之間係無扶手電梯或者𨋢。要出站或者落去月台要行462級樓梯（長338米），同埋經過一條143米長嘅聯絡通道。下行月台同閘機垂直距離有成70米，令到呢個站成為全日本最深嘅地底車站。

### 月台

## 隔籬車站
; 東日本旅客鐵道
: 上越線
:: －**土合**－

## 參考

## 出面網頁

* JR東日本 土合駅
成本領導

**成本領導**（）係商業上嘅一種策略，指降低成本，務求有同類公司當中最低嘅成本。

用呢種策略嘅公司一般係自己喺效率、規模或者經驗（睇經驗學習曲線）上優勝過對手。
產品差異化

**產品差異化**（**product differentiation**）係商業上嘅一種策略，指改變自己嘅產品，務求令到自己提供嘅貨品服務質素優越過競爭對手嘅，所以就算價格一樣都會有更多消費者肯買。
運動用品

**運動用品**（**sports equipment**）係指運動嗰陣用嘅架生，唔同運動會用到唔同嘅運動用品。
陳清木

**陳清木​**（**Tan Cheng Bock**，）係星加坡醫生同政治人，星加坡大學（星加坡國立大學前身）醫學系畢業，執政人民行動黨前黨員，做過26年國會議員，卸任後喺2011年角逐，以百分之0.34嘅些微差距輸畀前副總理陳慶炎。2019年1月宣佈籌組新政黨星加坡前進黨，新政黨喺同年3月28號正式獲社團註冊局批准註冊。

## 軼事
有媒體形容陳清木係星加坡版馬哈迪（第四同第七任馬來西亞首相）。

好多政治觀察家認為，星加坡下屆大選（2020年星加坡大選）戰情預料相當激烈，陳清木或受到馬哈迪啟發，有意喺政壇扮演更積極角色，為下屆大選鋪路，相信會主戰西部。

## 屋企
陳清木同老婆李春蓮育有兩名仔女。

## 攷

## 出面網頁

*  

類:星加坡政治人‎
類:星加坡唐人
類:醫生
類:星加坡國立大學舊生
清木
飄零燕 (搞清楚)

**飄零燕**可以係：

* 飄零燕，瑞士兒童文學小說
* ，1937年美國電影
* ，1952年瑞士電影
* ，1965年德國電影
* ，1974年日本電視動畫
* 飄零燕 (1979年電影)，1979年日本電影
* ，1996年香港亞洲電視劇集
* ，2015年德國電影
凍嘢

**凍嘢**（，英文：Frozen dessert）係指啲用冰整出嚟或者雪凍咗嘅甜品，例如雪糕、甜筒、雪條、新地等。

## 睇埋
* 冰室
* 雪糕
* 雪葩
* 雪條
* 新地
* 摩摩喳喳
* 意式雪糕
* 提子雪糕
* 雪米糍
* 冰凍乳酪
* 香蕉船
土耳其雪糕

**土耳其雪糕**（，土耳其文：Maraş dondurması）係一款冰類嘢食，源自土耳其，成分通常有奶同糖。
Westlife

**Westlife**係愛爾蘭嘅一隊男子組合，喺1998年7月成立。2011年11月宣佈2012年舉行埋最後一次世界巡迴演唱會後解散。

2018年10月4號凌晨3點宣佈重組，並喺2019年舉行廿週年世界巡迴演唱會。

## 音樂作品
### 專輯

### 精選輯
創新管理

**創新管理**（；）係指對一個組織內部嘅創新同相關過程嘅管理。
## 基礎

創意（creativity），又叫創造力，指一個個體諗出又新又有用嘅諗頭嘅能力，可以當係智能嘅重要一環。

創新（innovation）係指「郁手創造又新又有用嘅嘢」嘅過程。一般認為，一樣嘢**新**得嚟仲要**有用**先可以算係創新，想像：
*想像家陣做圖像設計，一位設計師可以隨機噉產生一幅圖像出嚟，即係 foreach 點，都隨機噉揀隻色水填落去；喺絕大多數情況下，噉做係就係會產生一幅前所未有嘅圖像－**新**，但唔會產生咩經濟價值，幅圖唔會攞得去（例如）做一份有效嘅廣告或者好睇嘅插圖－即係**冇用**；
*想像家陣寫一份計劃書，一個人可以隨機噉產生一段文字出嚟，即係將啲字逐隻逐隻噉打出嚟，當中每隻字都係完全隨機噉揀嘅；喺絕大多數情況下，噉做係就係會產生一段前所未有嘅字－**新**，但段字會完全語無倫次，更加唔好講話能夠帶起啲咩產生到經濟價值嘅項目－即係**冇用**。

## 促進創新

### 組織層面
有好多管理學者同應用工作者都有就「管理者要點樣做先可以促進員工創新」作出討論。喺 2006 年，有政治科學嘅專家撰文，指出能夠成功創新嘅組織傾向有以下呢啲特徵：
*高層管理人員支持創新，並且喺呢方面提供領導；
*提倡創新嘅人會得到獎賞；
*組織會特登投放資源搞創新，而唔係諗住創新會隨時間自然噉發生；
*組織有多樣化嘅成員，而且會歡迎啲唔屬主流嘅諗頭；
*組織嘅官僚結構緊密連繫，令到創新可以輕易噉傳達同實行；
*組織肯試新嘅做嘢方式，明白唔係所有嘅新嘗試都會掂。
學者指出，上述呢啲特徵講就易做就難，有好多企業都想做但做唔到：例如喺好多組織裏面，提倡或者嘗試執行創新嘅人都會受到某啲形式嘅懲罰－創新嘅諗頭往往初頭望落都係冇乜用嘅，所以管理層會因為覺得個諗頭無利可圖而拒絕提供研發必需嘅資金，甚至仲因而懲罰提倡嗰個諗頭嘅人；又有好多企業都會表面上支持創新，但查實只係因為創新嘅諗頭俾人覺得係「跟得到大趨勢」，並冇執行任何實質嘅行動－冇嘗試量度組織入面嘅創新有冇出到預期嘅結果（只係喺度做吓樣）... 呀噉。

### 員工層面

根據廿一世紀初嘅主流觀點，想提高員工嘅創意，主要需要諗三大因素：
*專家知識：喺創意嘅過程當中，創作者齋係諗咗個諗頭出嚟係唔夠嘅，仲要識得批判個諗頭，分析個諗頭係咪行得通，呢個過程梗會要求個創作者對自己做緊嘅嘢有返咁上下專家知識（包括講唔出、落手做嘅知識）－例如想像家陣有位建築師要做建築設計，佢諗咗個嶄新嘅設計方案出嚟，跟住仲需要考慮埋「棟建築物噉設計法會唔會穩陣噉企到喺度」噉嘅問題，而呢個過程要求佢一定要對建築工程相關知識有返咁上下熟。
*諗嘢技巧：人同人之間喺諗嘢嘅方式上可以有差異，好似係上面提到，有啲人比較傾向用聚斂性思考，成日覺得條條問題都有一個所謂嘅「正確答案」，而呢種噉嘅諗嘢方式俾人指係會阻礙一個人嘅創意，令佢唔會主動噉去諗多個唔同方法去解決一條問題；有唔少管理方面嘅工作者都會嘗試由呢點入手，喺諗嘢方式上提點啲員工。
*動機，尤其係內在動機（intrinsic motivation）：人做嘢嘅動機可以分做外在同內在兩大類；外在動機係指個人做一樣嘢係為咗想要攞到某啲回報（例如錢），一冇咗嗰樣回報就唔會再想做嗰樣嘢（冇錢嘅話就唔開工），而內在動機就係指個人做一樣嘢係因為覺得樣嘢過癮或者「有意義」，就算冇回報都會照做（例如一位老師覺得教書好有意義，就算冇糧出冇人迫佢，佢都肯用自己工餘時間幫啲學生補習）；一般認為，內在動機係最能夠激發創意嘅。
呢三大因素好多時都相輔相成－一個人有動機做嘢，佢就會日積月累噉學到更多嘅知識，而一個人知識增加又有可能令佢學識更多唔同嘅諗嘢方式（可以睇吓後設認知相關嘅嘢），一個人嘅諗嘢方式又有可能會影響返佢嘅動機轉頭－例如一個人成日都諗住做嘢係要搵一個正確答案嚟搵錢嘅人，內在動機應該唔會好高。

有咗呢樣知識，管理者可以用好多方法嚟提升員工嘅創意，而提升創意嘅手法就係所謂嘅創意技巧（creativity techniques）：舉個簡單例子，心理學研究已知，高嘅自主性（autonomy；指一個人覺得自己對做緊嗰樣嘢有幾多自由可以揀想做嘅方法）能夠有效噉提升一個人嘅內在動機；而建基於呢點，管理者可以俾員工做彈性工時嘅安排－即係淨係要求員工定時交貨，由得佢哋喺一日咩時間做都得，唔使一定要喺邊段邊段時間之內個人喺辦公室，等員工有更高嘅自主性；除此之外，腦力激盪法（brain-storming）係另一種成日用嘅創意技巧，指一班人圍埋一齊係噉諗同講啲諗頭出嚟，然後最後大家一齊評價啲諗頭，大家交流自己嘅專家知識同諗嘢方式。實證嘅研究指，呢類噉嘅手法的確能夠或多或少噉提高員工嘅創新能力。

## 內部衝突

喺一個組織嘗試搞創新嗰陣，個組織內部會出現好多衝突，尤其係研究者同管理層之間嘅衝突：
***研究者嘅[[自主性]]**：管理層出於商業考慮，需要諗到一份研究係咪能夠帶嚟利潤，同時研究者（尤其係科學方面嘅研究者）想要作出重大嘅創新，就好多時需要追求一啲俾人覺得係冇用嘅諗法－一場範式轉移本質上就係挑戰一啲個個都假設咗係真確嘅諗法，所以範式轉移開頭嗰陣實會因而俾人批評，而且場大創新實會幾乎一定會經過初時嘅失敗；因為噉，為咗商業考慮而想睇到實績嘅管理層，好多時就會有誘因唔想繼續支持份研究。
***研究結果嘅[[保密]]**：喺科學同科技上，創新往往要涉及同行之間彼此交流大家嘅諗頭，諗頭之間互相碰撞從而產生新嘅諗頭，而且就純粹為求知而做嘅科學嚟講，研究者攞到成果係會想公佈俾全世界知嘅；不過管理層出於商業考慮，係會想將份研究嘅成果保密，想淨係得佢哋自己有得攞件成果嚟賺錢；一般認為，專利（patent）嘅做法能夠解決呢個問題－間科研組織攞到成果之後可以去申請專利，專利會確保淨係得佢哋（或者得到佢哋准許嘅人）可以攞件成果去賺錢，令到科研組織有誘因公佈自己嘅研究成果。
... 呀噉。
## 睇埋
*創業
*知識管理
*資訊經濟學

## 文獻
*Amabile, T. (1996). *Creativity in context*. New York: Westview Press.
*Malik, O. F., Shahzad, A., Raziq, M. M., Khan, M. M., Yusaf, S., & Khan, A. (2019). Perceptions of organizational politics, knowledge hiding, and employee creativity: The moderating role of professional commitment (PDF). *Personality and Individual Differences*, 142, 232-237，呢篇文指辦公室政治有損員工嘅創意。
## 註釋

## 攷
系統管理

**系統管理**（**systems management**）係指對一個組織用嘅系統（多數係電腦系統）嘅管理。
My Love (Westlife嘅歌)

**My Love**係男子組合Westlife《Coast to Coast》唱碟入面嘅其中一隻歌，2000年10月發行。

## 歌
### CD1
*"My Love" (Radio Edit)
*"If I Let You Go" (USA Mix)
### CD2
*"My Love" (Radio Edit)
*"My Love" (Instrumental)
*"My Love" 

## 巡迴演出
*Where Dreams Come True Tour (2001)
*World of Our Own Tour (2002)
*Unbreakable Tour (2003)
*Turnaround Tour (2004)
*The Number Ones Tour (2005)
*The Love Tour (2007)
*Back Home Tour (2008)
*Where We Are Tour (2010)
*The Farewell Tour (2012)

## 拎
* 官方MV
張天成

**張天成**（）係臺灣填詞人。

## 經歷
佢喺香港城市大學創意媒體學院媒體設計及科技藝術碩士畢業。佢幫過好多歌手去填詞。

## 填詞作品

## 參考

類:臺北人
天成
鄒強 (樂手)

**鄒強**（；；），係獅子LION嘅結他手同低音結他手。

## 經歷
佢喺出道前，做過樂器行老師。喺《歌手2017》第三期為《百年孤寂》編曲。

## 參考

## 出面網頁
* 
*
羅紘武

**羅紘武**（；；）係紅螞蟻合唱團嘅主唱，喺樂團解散後退居做幕後製作人。

## 經歷
佢幫趙傳製作過《我很醜，可是我很溫柔》專輯。1989年，佢出咗第一張個人專輯《堅固柔情》。

## 參考
九兒

《**九兒**》係由何其玲同阿鯤作詞，阿鯤作曲，韓紅演唱。呢隻歌係《紅高粱》嘅片尾曲。

## 簡介
九兒，係劇入面全名叫戴九蓮，係一個山東姑娘嚟。隻歌講緊九兒對自己屋企想有一個和平嘅局面，亦都讚緊自己嘅屋企幾咁好。喺最尾一句都暗示緊當年抗日戰爭嘅死傷。

## 翻唱
*何其玲，喺2014國劇慶典
*霍尊，喺2016國劇慶典
*譚晶，喺湖南衛視《歌手2017》第二期演唱，並攞到嗰集觀眾票選第二名、歌手互投第三名
*高琳 紅都組合，喺《夢想星搭檔》
*薩頂頂，喺《叮咯嚨咚嗆》
*胡莎莎，喺《一起音樂吧》

## 參考
吉屋

**吉屋**，即係**空[[屋]]**，冇人住、出租、出售嘅屋咁解，因為空屋同**凶屋**（死過人嘅屋）同音，好多人唔鍾意住死個人嘅屋，為咗趨吉避凶，所以噉叫。

「空宅」因為同一個原因叫「吉宅」。

## 睇埋
*脷
*通勝
*膶
*伯友
強弱危機分析

**強弱危機分析**（）係喺管理學上用嘅一種策略思考方法。呢種分析重點在於思考四樣嘢：
#間公司嘅**強項**（**S**trength；指能夠令佢有競爭優勢嘅能力）、
#間公司嘅**弱項**（**W**eakness；指會令佢喺競爭優勢上不如對手嘅特性）、
#周圍環境有乜嘢**機遇**（**O**pportunities；指間公司可以利用嘅嘢）、
#周圍環境有乜嘢**危險**（**T**hreats；指可能會搞到佢有麻煩嘅嘢）。
四樣嘢嘅開頭字母就係所謂嘅 **SWOT**。

## SO、ST、WO、WT策略
SO、ST、WO、WT策略係SWOT分析（Strengths, Weaknesses, Opportunities, Threats）嘅進一步應用，用嚟訂定企業戰略。呢四種策略分別對應到企業內外嘅環境嘅唔同組合，目的係達到企業目標。以下係各策略嘅解釋：

* SO策略（Strengths-Opportunities）係SWOT分析嘅其中一個重點部分，主要講係企業點樣利用內部嘅優勢去捉住外面嘅機會。呢個策略係屬於前視同埋進攻型戰略，適合啲喺某啲領域或產業有明顯競爭優勢，同埋有好市場條件或高增長潛力嘅公司。
* ST策略（Strengths-Threats）係SWOT分析中好重要嘅一環，重點係點樣用企業嘅優勢去對抗或減少外部帶嚟嘅風險。呢個策略明確係防守型戰略，希望透過企業嘅主要競爭力去減輕或避開風險。
* WO策略（Weaknesses-Opportunities）係SWOT分析嘅一部分，重點係點樣轉企業嘅劣勢去捉住外面嘅機會。呢個策略主要係強調認識同改善企業內部嘅缺點，更好咁把握外部嘅機會。
* WT策略（Weaknesses-Threats）喺SWOT分析中係風險規避型策略，目的係改善或加強企業嘅劣勢，去對應或減輕外部嘅威脅。呢種策略特別適合喺高風險或不穩定環境中嘅企業。

## 市場調查

## 睇埋
*策略思考

## 引述
五力分析

*五力分析*'（**Five Forces Analysis**）係由美國經濟學家米高波特提出嘅一個諗頭，指喺分析一個市場嘅競爭嗰陣，有五大因素要考慮：
#個市場有幾容易進入；
#個市場有幾多替代品；
#買家向賣家施壓嘅能力；
#原材料供應商向賣家施壓嘅能力；
#競爭對手有幾強。

而呢五大因素決定咗個市場有幾有利可圖。
BCG 矩陣

** 矩陣**（）係策略管理上一種用嚟分析數據嘅工具，形狀似個矩陣。

## 概論

要用 BCG 矩陣，分析者要搜集有關自己公司每件產品嘅市場佔有率（market share）同**增長率**（market growth）嘅數據（睇埋市場研究），然後用呢啲數據畫出一個 BCG 矩陣。

一個 BCG 矩陣有兩條軸，打橫嗰條代表市場佔有率（愈左表示愈高），打戙嗰條代表增長率（愈上表示愈高），每一點代表間公司其中一件產品。

靠住呢個矩陣，管理者可以將間公司啲產品分做四種，並且制定跟住落嚟要採取嘅策略：
*低增長、高市場佔有率嘅產品就算唔點樣落力做開發創新，都可以持續幫間公司賺錢；呢啲產品就係所謂嘅現金牛（cash cow）。
*高增長、高市場佔有率嘅產品係最有潛力嘅，需要投資大量嘅資源做開發創新；呢啲產品係所謂嘅**明星**（star）。
*高增長、低市場佔有率嘅產品需要做進一步評估，睇吓間公司有冇本事增加市場佔有率，令呢啲產品變得更加有利可圖；呢啲產品係所謂嘅**問號**（question mark）。
*低增長、低市場佔有率嘅產品係最冇潛力嘅，需要考慮放棄；呢啲產品係所謂嘅**狗**（dog）。

## 睇埋
*營商策略
*管理學
*營銷學
## 參考資料
談判

**談判**（**negotiation**）係指兩個或者以上嘅人進行對話，務求以令雙方得到對佢哋有利嘅結果。

專責談判嘅人叫**談判員**（**negotiator**），亦經常被俗稱做「談判專家」。
平衡記分卡

**平衡記分卡**（**balanced scorecard**）係喺管理學上用嚟評估組織入面發生嘅活動以及呢啲活動嘅影響嘅一啲架生，會評估員工嘅學習。
葉啟田

**葉啟田**（，拼音：Yeh Chi-Tien；），原名**葉憲修**（；拼音：Yeh, Hsien-Hsiu）。臺灣嘉義縣太保市人，臺灣男歌手、男演員同埋中華民國前政治人物，花名寶島歌王。

## 生平
葉啟田喺1965年首次發表閩南語歌曲，包括「內山姑娘要出嫁」、「墓仔埔也敢去」等等；到咗1988年再次以閩南語歌曲「**愛拼才會贏**」而眾所周知。臺灣導演朱延平響1989年拍攝同名電影，由佢主演。宜家呢首歌曲經已收錄第啲語言版本，仲享譽其他海外華人社區。

1990年代，葉啟田即以本名葉憲修喺臺灣從事政治活動。1993年同1999年，成功當選兩屆立法委員。

## 參考

## 睇埋
*愛拼才會贏

## 出面網頁
*
*
伊利亞法蘭

**伊利亞法蘭**（，）係蘇聯一個物理學家，1958年攞到諾貝爾物理學獎。

## 出面網頁
史坦華連卡

**史坦．華連卡**（，），係瑞士職業網球員，亦係費達拿响2008年北京奧運網球男雙嘅金牌拍檔。

## 拎

* 

類:奧運金牌得主
塔吉克蘇維埃社會主義共和國

**塔吉克蘇維埃社會主義共和國**（塔吉克文：Республикаи Советии Социалистии Тоҷикистон）係蘇聯設立嘅第七個加盟共和國，1990年塔吉克宣佈獨立，1991年8月尾改名做塔吉克斯坦共和國。
哈薩克蘇維埃社會主義共和國

**哈薩克蘇維埃社會主義共和國**（哈薩克文：Қазақ Советтік Социалистік Республикасы）係蘇聯設立嘅第八個加盟共和國，1991年12月哈薩克宣布獨立，1991年12月21號加入獨立國協。
烏茲別克蘇維埃社會主義共和國

**烏茲別克蘇維埃社會主義共和國**（烏茲別克文：Ўзбекистон Совет Социалистик Республикаси）係蘇聯設立嘅第六個加盟共和國，喺1925年正式成立，1991年8月31號宣布獨立，改名做烏茲別克共和國。
土庫曼蘇維埃社會主義共和國

**土庫曼蘇維埃社會主義共和國**（土庫曼文：Түркменистан Совет Социалистик Республикасы）係蘇聯設立嘅第四個加盟共和國，喺1991年10月27號宣布獨立，改做土庫曼共和國。
烏克蘭蘇維埃社會主義共和國

**烏克蘭蘇維埃社會主義共和國** (、)，簡稱做**蘇烏**或者**烏克蘭加盟國**，係蘇聯嘅其中一個加盟國，由1922到1991年期間存在。喺蘇聯嘅一黨專政之下，烏克蘭完全由蘇聯共產黨管治。

## 歷史
烏克蘭蘇維埃社會主義共和國由1917年十月革命之後開始出現，到俄國內戰開始之後，一路都支持住布爾什維克嘅蘇俄。。與此同時，烏克蘭出現咗獨立戰爭，蘇烏同烏克蘭人民共和國互相鬥爭嚟掌權。喺佢哋贏咗之後，佢哋同其他加盟國一齊組成咗蘇聯。

到1920-30年代，蘇聯阿頭史太林因為驚烏克蘭會出現民族主義嚟威脅佢嘅權力，所以用集體耕作嘅手法，嚟強逼烏克蘭嘅農夫交出佢哋嘅收成。呢個行動搞到原本自己種嘢食嘅人反為唔夠嘢食，甚至有幾百萬人餓死，造成咗烏克蘭大饑荒，亦被認為屬於種族滅絕。

到二次大戰嘅巴巴羅薩行動期間，納粹德國成功侵佔咗烏克蘭嘅大部分地方，由1941-44年曾經成立過烏克蘭專員轄區。到蘇聯打贏場仗之後，蘇烏恢復控制返烏克蘭嘅範圍。喺1945年，聯合國成立，喺經過同美國嘅談判之後，蘇聯成功爭取將烏克蘭加盟國同白俄羅斯加盟國入做獨立嘅成員國。 

到1991年蘇聯解體嘅時候，蘇烏跟住一齊解散，一個獨立嘅烏克蘭喺冇耐之後成立。

## 地理
喺蘇烏嘅管治期間，佢哋嘅邊界變過唔少，其中最明顯嘅係喺二次大戰期間。依家烏克蘭嘅西部，有好多地都係喺呢個時間攞返嚟，而大部分都係因為佢哋嘅人口嘅大多數都係烏克蘭人。喺1919年成立嘅時候，蘇烏嘅首都係夏爾奇夫，到1934年先改做基輔。

## 人口
根據蘇聯喺1989年嘅人口普查，烏克蘭嘅人口係 51,706,746，喺所有加盟國之中只係排喺蘇俄後面。

## 睇埋
* 蘇俄
* 烏克蘭大饑荒

## 攷
格魯吉亞蘇維埃社會主義共和國

**格魯吉亞蘇維埃社會主義共和國**（格魯吉亞文：საქართველოს საბჭოთა სოციალისტური რესპუბლიკა）係蘇聯設立嘅加盟共和國之一，喺1991年4月9號宣布獨立，改名做格魯吉亞。
阿塞拜疆蘇維埃社會主義共和國

**阿塞拜疆蘇維埃社會主義共和國**（阿塞拜疆文：Азәрбајҹан Совет Сосиалист Республикасы）係蘇聯設立嘅加盟共和國之一，喺1991年10月18號正式獨立，改名做阿塞拜疆。
白俄羅斯蘇維埃社會主義共和國

**白俄羅斯蘇維埃社會主義共和國**（白俄羅斯文：Беларуская Савецкая Сацыялістычная Рэспубліка），官方簡稱**白俄羅斯**，外界亦用簡稱**白俄**，係蘇聯嘅加盟共和國之一，喺1991年8月25號宣布脫離蘇聯獨立，同年12月19號改名做白俄羅斯共和國。
吉爾吉斯蘇維埃社會主義共和國

**吉爾吉斯蘇維埃社會主義共和國**（吉爾吉斯文：Кыргыз Советтик Социалисттик Республикасы）係蘇聯設立嘅第九個加盟共和國，喺1991年8月31號宣布脫離蘇聯獨立，改名做吉爾吉斯共和國。
立陶宛蘇維埃社會主義共和國

**立陶宛蘇維埃社會主義共和國**（立陶宛文：Lietuvos Tarybų Socialistinė Respublika）係蘇聯設立嘅加盟共和國之一，喺1990年3月11號宣布獨立，改名做立陶宛。
摩爾多瓦蘇維埃社會主義共和國

**摩爾多瓦蘇維埃社會主義共和國**（摩爾多瓦文：Република Советикэ Сочиалистэ Молдовеняскэ）係蘇聯設立嘅第十三個加盟共和國，喺1991年8月27號宣布獨立，國名摩爾多瓦共和國，1994年加入獨立國協。
回文

喺文學，**回文**，又叫**迴文**、**回環**、**迴環**，係一種修辭手法兼文字遊戲，即係指可以跟唔同次序讀都有意思嘅句子，包括：

* 對稱回文：正常順序讀，定係反轉過嚟讀，都通順同有意思嘅句子。只要句子可以通順噉顛倒過嚟讀，嗰句就係對稱回文。
* 圈形回文：句子頭尾接駁形成一個循環，跟住一個順序，邊個字開始讀，都通順同有意思嘅句子。
* 雙向圈形回文：句子頭尾接駁形成一個循環，無論係邊個順序，邊個字開始讀，都通順同有意思嘅句子。呢種回文好難寫，所以好稀有。

回文可以用嚟表現出嗰件事物嘅對立或者依靠嘅關係，或者純粹作為遊戲俾讀者玩下，增添趣味。

## 中文例子

### 對稱回文
對稱回文係指同一句倒轉，係另外一句通順嘅句子，例如：
* 自我突破，突破自我。
* 信言不美，美言不信。《道德經八十一章》（文言文）
* 日往則月來，月往則日來。《繫辭下》（文言文）
* 鶯啼岸柳弄春晴，柳弄春晴夜月明。明月夜晴春弄柳，晴春弄柳岸啼鶯。吳絳雪《四時山水詩·春景詩》（文言文）

#### 自成對稱回文嘅詞

* 文言文
* 湖中湖
* 戲中戲
* 人踩人
* 係唔係
* 得唔得
* 好唔好
* 時不時
* 水喉水
* 點對點
* 面對面

#### 同其他詞成為對稱回文嘅詞

* 國王↔王國
* 出發↔發出
* 友好↔好友
* 故事↔事故
* 語言↔言語
* 山火↔火山
* 科學↔學科
* 情人↔人情
* 蜜蜂↔蜂蜜
* 實現↔現實

### 圈形回文
* 做人難，難做人，人難做

## 其他例子

### 英文
* You can cage a swallow, can't you? But you can't swallow a cage, can you?
* Madam, I'm Adam.

### 日期
日期都有回文，呢種就叫回文日。

* 12/02（12日/2月 或 12月/2日）
* 02022020

## 睇埋
* ：數學嘅圈形回文
* 回文數
布哈拉蘇維埃社會主義共和國

**布哈拉蘇維埃社會主義共和國**（哈薩克文：Қазақ Советтік Социалистік Республикасы）係蘇聯嘅非正式加盟共和國，1920年建立，1925年啲地畀人分咗去烏茲別克蘇維埃社會主義共和國同埋土庫曼蘇維埃社會主義共和國。
花剌子模蘇維埃社會主義共和國

**花剌子模蘇維埃社會主義共和國**（烏茲別克文：Xorazm Xalq Sho'ro Jumhuriyati）係蘇聯嘅非正式加盟共和國，1920年建立，1924年併入烏茲別克蘇維埃社會主義共和國同埋土庫曼蘇維埃社會主義共和國。
通特賽奧基河

**通特賽奧基河**係俄羅斯一條河，喺科拉半島南部，由摩爾曼斯克州負責管轄，河道全長150公里，河水主要嚟自融雪，最終同庫特賽奧基河匯流成為圖姆恰河。
拉脫維亞蘇維埃社會主義共和國

**拉脫維亞蘇維埃社會主義共和國**（拉脫維亞文：Latvijas Padomju Sociālistiskā Republika）係蘇聯設立嘅第十五個加盟共和國，喺1991年5月4號宣布獨立，改名做拉脫維亞。
愛沙尼亞蘇維埃社會主義共和國

**愛沙尼亞蘇維埃社會主義共和國**（愛沙尼亞文：Eesti Nõukogude Sotsialistlik Vabariik）係蘇聯設立嘅第十六個加盟共和國，喺1991年8月20號宣布獨立，改名做愛沙尼亞。
沙拉菲運動

**沙拉菲運動**（，阿拉伯文：سلفية，英文：Salafi movement）係遜尼派穆斯林嘅一種以沙拉菲主義做基礎嘅極端保守正統運動。

## 攷
士氣

**士氣**（；）係指一個隊伍嘅成員有幾夠喺面對困難嗰陣，維持相信佢哋達到目的而做嘅工作。

## 睇埋
*工作表現
*心理戰
米克拜仁

**米克拜仁**（英文：Michael "Mike" Carl Bryan，），係個美國職業男子網球選手，孖生細佬波比拜仁亦係網球手。

## 拎

* 

類:奧運金牌得主
軍事目的

**軍事目的**（）喺軍事戰略上係指一場戰爭或者軍事行動想要達到嘅目的，例如係「要敵人（因為部隊傷亡或者士氣低落等嘅原因）無力還擊」噉。
軍事攻擊

**軍事攻擊**（）喺軍事戰略上係軍事行動一種，指派出自己部隊，為嘅係想要達到「拿下敵人嘅陣地」等嘅軍事目的；攻擊可以好有用，例如如果一隊軍隊能夠進攻佔領敵軍嘅一個重要港口，就有可能做到局部切斷敵軍嘅物資供應嘅效果，令敵軍嘅行動嚴重受阻。唔同嘅打仗原則對「攻擊要點樣使用」呢一點有唔同嘅見解。
集中火力

**集中火力**（）喺軍事戰術上係一個概念。

軍事戰略上一般認為，「優勢」會隨「人數」嘅二次方增長，即係話四個打兩個嘅優勢（4^2 - 2^2 = 12）超過三個打兩個（3^2 - 2^2 = 5）嘅兩倍，所以集結一大隊人進行軍事行動會令嗰場軍事行動嘅贏面激增；因為噉，打仗原則一般會思考「喺乜嘢情況下要用集中火力呢一張皇牌」嘅問題。

## 攷
軍隊經濟

**軍隊經濟**（**economy of force**）係軍事戰略上嘅一個概念：打仗一定要作出資源分配方面嘅考量；打仗係一樣好花人力物力嘅嘢，最簡單嘅例子係，啲士兵都要食嘢先有力打仗，所以一隊軍隊實要監察住自己嘅糧食供應，仲有要諗點樣安排糧食運輸先可以確保糧食能夠有效率噉運去前線部隊嗰度；「軍隊經濟」就係指打仗嘅經濟學－思考自己嘅軍隊當中有邊啲重要嘅資源，以及呢啲資源要點樣分配。

## 攷
賴恩雷諾士

**賴恩雷諾士**（英文：Ryan Rodney Reynolds，）係個加拿大演員、監製同編劇。

## 拎

*
統一指揮原則

**統一指揮原則**（**unity of command**）喺軍事戰略上係指任何一個軍事目的都要有一個中央指揮官；一隊典型嘅軍隊會分階級，每一場軍事行動都會由某一個人負責指揮，而軍隊整體都會有一個人做指揮（例如係將軍，不過唔同國家嘅軍隊分階方法都唔同），一班受指揮嘅人冚唪唥都要向指揮官報告自己做嘅嘢，而指揮官就要負責睇實每一個人或者一隊人做緊啲乜，並且作出適當嘅應變同俾出適當嘅命令。一般認為，跟從統一指揮原則嘅軍隊先至會有效率。

## 攷
基斯杜化華堅

**基斯杜化華堅**（，）係美國一位電視、電影演員。

類:美國電影男演員
類:美國電視男演員
類:美國導演
類:舞臺劇演員
間接行動

**間接行動**（）係一條美軍嘅打仗原則，指軍事行動最好係沿會遇到最少障礙嘅路線進行，噉先可以節時省力，例如假如有兩條進攻路線都可以幫自己部隊到達某個目的地，就應該揀行冇咁嘥力嘥時間（遇到敵人嘅機會率比較低、冇咁崎嶇）嗰條。

## 攷
葉振棠

**葉振棠**（，，），花名**Johnny**、**棠哥**，係澳門出世嘅香港男歌手。

## 生平履歷
### 早年生活
葉振棠喺澳門出世，爺爺係越南華僑。佢十歲嗰時因爲猩紅熱而發高燒，都同樣搞到視力得番一成，喺澳門讀書讀到中學畢業先至打算去香港搵嘢做。

### 入行經過
葉振棠曾經先喺香港麗的電視演唱第一首電視劇歌曲《浮生六劫》（黎小田作曲、盧國沾作詞）而迅速走紅，正式展開佢漫長嘅歌唱生涯，尤其係當中略帶滄桑同柔和嘅歌唱風格最廣爲人知，近年間中做演唱會嘉賓。

除左劇集歌曲，葉振棠亦嘗試摸索新嘅路線，專輯《再等待》（1982年）同《這片葉給你》（1983年）皆以非影視曲為點題主打，1983年嘅《葉振棠情歌篇》更無收錄任何影視歌。《笛子姑娘》、《再等待》同《月亮神》曾登上中文歌曲龍虎榜（周）榜首。於1981年推出嘅《笛子姑娘》由林振強填詞，借一個普通嘅愛情故事，暗地裡抒發對亡妹林雁妮嘅思念，編曲突出笛子和結他；分別於1982及1983年推出嘅《夢之洞》同《月亮神》同由林振強填詞，連同《笛子姑娘》為其悼念亡妹林雁妮嘅三部曲。

## 出面網頁
*
*
*
*葉振棠—環星唱片公司歌手網頁
消耗戰

**消耗戰**（）係種軍事戰略，指透過不斷慢慢噉損耗敵人嘅人力同物力，令到敵人最後因為人力物力唔夠而崩潰。

## 策略性
消耗戰會發生通常都係因為環境嘅問題，搞到進攻非常困難，於是想進攻嗰一方就焗住要用消耗戰策略，喺一個戰略重地積聚大量嘅人力同火力（同時佢嘅敵人無力噉做），慢慢噉磨損敵人嘅人力物力；例子有一戰時期常見嘅塹壕戰（trench warfare）－喺一戰嗰陣興喺地下掘條坑，俾啲士兵匿喺入面向敵人開火，呢種做法能夠令自己士兵能夠輕易迴避敵人嘅槍炮攻擊，同時嗰陣未有先進嘅坦克或者戰機能夠有效噉推進，於是就形成一個「交戰雙方都無力進攻，只係一味喺度互相開火同迴避敵人槍炮火，諗住想敵人因為頂唔順壓力而投降」嘅局面。

一般嚟講，消耗戰會損耗自己嘅大量大力物力，如果交戰雙方勢均力敵，噉最後贏嗰一方頂櫳都只會得到皮洛士式勝利（Pyrrhic victory，即係慘勝），所以消耗戰俾好多軍事戰略家覺得係下策。事實係，就連遠至公元前嘅孫子都覺得打仗最好係速戰速決，消耗戰呢家嘢可免則免：

## 睇埋
*一戰

## 攷
費邊策略

**費邊戰術**（**Fabian strategy**）係一種軍事戰略，指係噉避免會戰同正面迎擊，以求令到場戰爭進入消耗戰嘅狀態。
反攻

**反攻**（**counter-offensive**）喺軍事戰略上係指成功阻止敵軍進犯嘅一個防守方做嘅大規模攻擊行動。
縱深防禦

**縱深防禦**（）係一種防守戰略，指特登唔阻礙進攻者嘅前進，而係以由得進攻者佔領土地嘅方式嚟爭取時間同引致敵軍傷亡。

呢種做法可能係防守方有大量（或者至少充足）領土：例如進攻方攻到咁上下會因為「攻下咗大量自己唔熟嘅土地，因而喺運送物資俾前線部隊上出問題」等嘅原因，而喪失繼續進攻嘅能力，又或者因為焗住要防守大量土地而力量分散咗，於是原先防守嗰一方就可以趁機會搵敵方弱點進行反攻。呢種做法一戰嗰陣嘅德國曾經用過，當時嘅防守德軍試過由得敵軍拿下前方嘅塹壕（睇塹壕戰），然後由後方嚴密佈咗防嘅塹壕嗰度用機關槍向敵人開火。
## 睇埋
*容錯性
## 攷
比利基斯度

** 比利基斯度**（，）係個美國演員、劇作家、電影監製同導演。

類:美國男演員
焦土政策

**焦土政策**（）係一種軍事戰略，指要破壞任何對敵軍嚟講有用嘅嘢。

## 概論
例如有一隊軍隊，佢哋知道守緊嗰個據點就快要失守，於是佢哋就大舉噉破壞據點當地有用嘅嘢，包括破壞嗰度基地儲住嘅武器同糧食，以及放火燒嗮當地啲農田同工廠，目的係想敵人就算拿下咗呢個據點，都用唔到呢啲物資－「令到呢個地點變成一片焦土」；呢種策略亦可以由進攻嗰一方使用－例如有隊軍隊攻下咗敵軍一塊地，但遇到敵軍反攻，於是就係臨撤退之前用焦土政策。焦土政策喺廿世紀都仲見得到：一個出名嘅例子發生喺 1991 年嘅波斯灣戰爭（Persian Gulf War），當時以美軍為首嘅同盟軍喺科威特嗰度攻下咗唔少據點，伊拉克嘅軍隊眼見就快失守，於是就一路撤退一路喺科威特國內嘅 605 至 732 個油井放火，務求想美軍用唔到啲油井。

焦土政策呢家嘢就連喺商界都見得到：管理學上亦有所謂嘅焦土政策，主要旨在透過降低自己公司嘅吸引力嚟防止間公司俾人收購；常用嘅戰術包括賣走間公司嘅某啲資產、增加間公司嘅債同進行第啲會損害間公司嘅活動，而喺極端嘅情況下，商業上嘅焦土政策仲可能會搞冧自己間公司，成為所謂嘅「自殺藥丸」。

## 睇埋
*軍事戰略
## 攷
鴉倫艾達

**鴉倫艾達**（，）係個美國男演員、導演、編劇同作者，攞過六次艾美獎同金球獎。

類:美國導演
李察杜里費斯

**李察杜里費斯**（，）係美國男演員，攞過奧斯卡金像獎最佳男主角。

## 出面網頁

類:奧斯卡金像獎最佳男主角
尊尼卡臣

**尊尼卡臣**（，）係美國節目主持人，2005年1月23號喺洛杉磯過咗身。

## 出面網頁
魔術快斗

**魔術快斗**（日文：まじっく快斗*<sup>Majikku Kaito</sup>*）係日本一套漫畫，以偷嘢做題材，作者係青山剛昌，由1987年開始響週刊少年Sunday不定期連載，到依家只係出咗五本單行本。

香港譯做**魔術快斗**，而台灣就譯做**神偷怪盜**。入面啲角色好多時都會響名偵探柯南度客串（特別係主角快斗，即係基德）。

響2014年宣佈開始整電視漫畫版，而製作公司係A-1 Pictures。

## 故仔大綱

主角黑羽快斗好鍾意玩魔術，而佢老豆黑羽盜一就係世界頂級魔術師。有一日，佢無意之下發現咗自己間房有一個密室，原來呢個密室係佢老豆盜一用嘅一間房，但係盜一佢響八年前死於意外。而響密室入面，佢揾到一套世界有名神偷怪盜基德嘅衫同埋道具，先至知道原來老豆盜一就係基德。

之後，佢遇到老豆嘅助手寺井黃之助，寺井話畀快斗知原來盜一唔係死於意外，而係畀人謀殺死咗。因此，快斗決定繼承老豆基德嘅身份，順便查埋老豆係點死。

響查嘅時候，佢遇到一班以為佢係盜一嘅神秘組織。呢個神秘組織一直都想攞到可以長生不老嘅神秘寶石——命運之石「潘朵拉」，但係盜一多次阻住佢哋偷「潘朵拉」，所以佢哋就殺咗佢。因此快斗開始同佢哋交鋒，阻止佢哋偷「潘朵拉」。

### 角色

## 攷
積林蒙

**積林蒙**（，英文：John Uhler Lemmon III，）係個美國電影演員，曾經攞過兩次奧斯卡金像獎。

類:美國電影男演員
類:癌死者
啤尼省

**啤尼省**（，）係玻利維亞一個省，首府千里達。

## 出面網頁
* 

類:玻利維亞政區
柯魯羅省

**柯魯羅省**（）係玻利維亞一個省，首府柯魯羅。

## 出面網頁
*

類:玻利維亞政區
攀多省

**攀多省**（，）係玻利維亞一個省，首府攀多。

## 出面網頁
* 

類:玻利維亞政區
千里達 (玻利維亞)

**千里達**（）係玻利維亞一座城市，亦係啤尼省嘅首府。

## 出面網頁
* 

類:玻利維亞城市
街舞

**街舞**（；）起源於美國，基於唔同嘅街頭文化或音樂風格而產生嘅多種唔同種類舞蹈嘅統稱，最早嘅街舞舞種係locking，起源於20世紀六十年代。

街舞動作由各種走、跑、跳組合而成，並通過頭、頸、肩、上肢、軀幹等關節嘅屈伸、轉動、繞環、擺振、波浪形扭動等連貫組合而成，每個動作都有特定嘅健身效果，既注意到上肢同下肢、腹部同背部、頭部同軀幹動作嘅協調，又注意到組成各環節各部分獨立運動。

## 歷史
最早嘅街舞同紐約黑人區嘅嘻哈同Hip hop音樂息息相關，Hip hop街舞喺演唱嗰陣經常利用身體做出一啲大幅度嘅動作，呢啲動作逐漸傳開並形成咗一啲約定俗成嘅定勢。然後呢啲動作逐漸發展成為最初嘅街舞：霹靂舞。一種觀點認為，breaking呢個詞來源於一班歌手總係喺歌曲暫停嘅時進行表演。自始之後，滑步（機器舞嘅雛形）、瑣舞等亦逐漸加入到原有嘅街舞風格之中。呢個時期嘅街舞風格被人稱為舊學院，佢哋需要比較高嘅技巧。90年代之後，又發展出一種新嘅舞蹈類型：嘻哈舞，同原有嘅街舞相比，呢隻舞幅度較細，更加注重同音樂節奏嘅配合。不過呢種舞蹈間中亦會參雜一啲瑣舞、機器舞嘅內容，隨住舞嘅發展又逐漸分裂出電流等新風格。

## 街舞分類
;霹靂舞（Breaking）
又叫地板舞，屬於力量要求較高嘅舞種，通常有以單手撐地、頭頂地等高難度好似體操噉嘅動作。霹靂舞係嘻哈文化嘅四大元素之一，其他三大元素係 MC（rapping），DJ 同塗鴉。

;震感舞（Popping）
以前叫機械舞，而叫震感舞，特點係表演者故意做出肢體僵硬嘅形態，模仿機械人嘅樣做動作。一般震感舞包括膊頭、頸部、胸部、背部、手臂、腿部等嘅肌肉透過快速收縮，進而達到震動嘅效果，配合音樂舞動。經常會融入Waving（電流）、Robot（機械）、boogaloo、King TUT（埃及手）等風格，係一種綜合性極強嘅舞蹈。

;嘻哈舞（Hip-hop）
嚟自美國紐約嘅嘻哈舞蹈。舞姿自由靈動，張揚青春個性。又稱分為饒舌（Rapping）、打碟（DJing）、塗鴉（Graffiti）、街舞（Breaking）Hip-Hop。

;爵士舞（Jazz）
係由非洲黑奴帶到美國嘅舞蹈，因此佢嘅舞姿類似非洲人嘅性格一樣，原始、熱情、奔放。到咗美國之後，吸收咗芭蕾舞、現代舞、街舞、拉丁舞嘅元素同技巧，要表達嘅係火辣辣、熱情嘅風情，送胯、扭腰、身體呈波浪形扭動。

;鎖舞（Locking）
大概喺70年代位於洛杉磯嘅一間夜總會裏面Don Campbell發明咗呢種即興發揮嘅獨特舞步。身體做出一啲好快嘅動作，然後喺某一個動作嘅時候突然停低，最主要嘅關鍵在於手部旋轉同定住。鎖舞係種非常強調乾淨俐落嘅舞蹈，因為舞蹈中鎖嘅手勢，同突然定格嘅舞感類似鎖嘅功用，所以稱為鎖舞。

;狂派舞（Krump）
係一種嘻哈文化同情緒緊密相結合嘅舞蹈，起源於南中央洛杉磯非洲裔美國人社區，通常以鬥舞嘅形式出現。

## 參考
塹壕戰

**塹壕戰**（）係一戰嗰陣興嘅一種戰略，指喺地下掘條坑，俾啲士兵匿喺入面向敵人開火，呢種做法係消耗戰嘅代表：啲坑能夠令自己士兵能夠輕易迴避敵人嘅槍炮攻擊，同時嗰陣未有先進嘅坦克或者戰機能夠有效噉推進，於是就形成一個「交戰雙方都無力進攻，只係一味喺度互相開火同迴避敵人槍炮火，諗住想敵人因為頂唔順壓力而投降」嘅局面。

## 睇埋
*消耗戰
皮洛士式勝利

**皮洛士式勝利**（**Pyrrhic victory**），粵文入面叫**慘勝**，係指贏咗但同時又付出咗高昂嘅代價。
吾峠呼世晴

**吾峠呼世晴**（日文：吾峠 呼世晴／ごとうげ こよはる *Gotōge Koyoharu* ，峠音同卡；）係日本漫畫家，代表作有《鬼滅之刃》。

因為頭像係自己畫嘅「戴住眼鏡嘅鱷魚」，因而得花名「鱷魚老師」。

佢好鍾意睇《JOJO的奇妙冒險》、《蠟筆小新》同埋《銀魂》。
父親寫的散文詩

《**父親寫的散文詩**》係由董玉方填詞，許飛作曲同演唱。呢隻歌第一次唱係由許飛喺四川衛視《詩歌之王》第四期節目以原創作品形式演唱。

## 簡介
隻歌嘅歌詞有一度地方原本係「兒子」，後尾許飛改做「女兒」，因為咁樣佢可以以女性嘅角度嚟表達呢隻歌。填詞人董玉方係跟住自己老豆嘅日記嚟寫呢隻歌，皆因佢老豆喺2011年開始患上腦梗，要用好多時間嚟照顧佢。

## 翻唱
*李健，喺湖南衛視《歌手2017》第八期演唱，並攞到嗰集觀眾票選第二名 
*姚晨，喺《跨界歌王》半決賽演唱
*朱婷婷，喺《中國新歌聲》第二季第七期演唱
*劉樂瑤，喺《中國新聲代》第五季演唱

## 參考

## 出面網頁
*許飛《父親寫的散文詩》嘅官方影片
卷珠簾

《**卷珠簾**》係由李姝同Luna填詞，彭飛同Luna編曲，霍尊作曲同演唱。呢隻歌第一次唱係由霍尊喺《中國好歌曲》第一季以原創作品形式演唱。後來收錄喺佢2015年5月12號出嘅個人第一張專輯《天韻·霍尊》。

## 簡介
「卷珠簾」其實係宋朝好流行嘅詞牌名，霍尊用呢啲古典元素重新寫咗呢首歌。《卷珠簾》呢個歌名係嚟自《滕王閣序》入面嘅一句「畫棟朝飛南浦雲，珠簾暮卷西山雨」。呢隻歌只係用咗3日時間去寫，第一日作曲、第二日填詞、第三日整合同改。

## 背景
呢隻歌嘅創作靈感嚟自一部北歐情懷嘅動畫，入面講緊一個悽美嘅愛情故事，就咁打動霍尊。睇完後，佢坐喺鋼琴前，不斷激發出旋律。霍尊仲話：「我的初衷是想寫一首愛爾蘭情調的曲子，但是寫完後聽了聽，發現雖然有那麼一點愛爾蘭的味道，但似乎更偏中國風一些」。

之後霍尊就搵到音樂界嘅朋友去傾，朋友就諗住幫佢填詞先睇下點樣，佢哋填完再改。結果，呢隻歌就完全偏離原來嘅諗法，冇嗮中國風。之後霍尊將歌名改做《卷珠簾》。

## 軼聞
喺《卷珠簾》爆紅後，霍尊被人懷疑成首歌都係抄出嚟、扮古人 。喺詞藻方面又有啲係模仿周杰倫嘅歌。後尾霍尊回應話只得兩小節相似而否認抄襲嘅講法。

## 創作名單
以下內容整合自官方影片：

*演唱：霍尊
*填詞：李姝、Luna
*作曲：霍尊
*編曲：彭飛、Luna
*結他：倪方來
*鍵盤：Kubi、洪信杰
*低音結他：張夢斌
*鼓：褚偉明

## 翻唱
*莫文蔚，喺東方衛視《天籟之戰》第一季第五期演唱
*林志炫，喺湖南衛視《歌手2017》第八期演唱，並攞到嗰集觀眾票選第一名 
*周深
*費玉清
*阿雲嘎
*韓甜甜，喺CCTV-3 綜藝《我愛滿堂彩》演唱

## 獎

## 演出
以下齋列出霍尊本人喺重要場合嘅演出：

## 參考

## 出面網頁
*霍尊《卷珠簾》嘅官方影片
廉州話

**廉州話**，又喊做**合浦話**，係粵語欽廉片嘅代表音之一，分佈喺合浦、浦北同埋北海嘅大多數地方（包括佤話）、欽州犀牛角（海獺話）、湛江（廉江海話），以合浦中心城市、亦都係欽廉地區歷史上嘅中心城市廉州為名。

## 音系
### 聲母

* 古全濁聲母全送氣。
* nj主要來自日母同埋疑母細音，sl主要來自心母同埋部分邪書船澄等。
* 見組細音有啲字冇顎化音：欽ham。
* /w/實際發音有時傾向於[ʋ~v]。
* /h/早期資料記為[x]。

### 韻母

#### 元音

# 單韻母陣時（見韻母表）嘅/a/，音值[a~ɑ~ɒ]都有記載。
# 大多數記[o]，部分記[ɔ]
# 音韻系統中都帶韻尾，毋獨立成韻

#### 韻母表

# 僅止列出參考文獻之中嘅大部份韻類歸屬。
# eu動程短啲，脣展，新派eu讀似ei。
# 有早期資料記兼韻為em。
# 栽雖韻嘅合併韻，有資料記音值為ooi。
# on、un之分出現喺某啲資料裏便。
# 部分資料分ong、ung，eeng、ing。

### 聲調

* 高入啲字詞唔喺音韻範圍內，好多係借詞或者有音無字。
* 全濁上聲好多歸陽去。

## 詞彙

## 睇埋

* 欽州白話

## 考
九獨

「**九獨**」係香港警方喺港區國安法之後公告中嘅講法，指分裂中華人民共和國嘅九種地方獨立思潮，包括上海獨立、南蒙古獨立、西藏獨立、東突厥斯坦獨立、台灣獨立、巴蜀利亞獨立、閩越國獨立、大粵國獨立同埋滿洲國獨立。
科學文獻

**科學文獻**（）係指做科學研究嘅人描述佢哋做嗰啲研究以及諗嗰啲科學理論而寫嘅文獻。

## 睇埋
*學術寫作
調教你男友

《**調教你男友**》（***Be a Better Man***）係香港電視娛樂製作嘅真人騷節目，2020年7月6號到7月24號逢禮拜一到五22:30-23:00喺ViuTV播。節目由梁祖堯主持，搵咗6對情侶嘅男友（包括藝人張紋嘉嘅演員男友林子傑同另外5個素人）去南丫島隔離7日參加「理想男友」嘅特訓。另外第11同12集有女藝人嘉賓沈殷怡同余逸思演出。

## 演出者

## 每集一覽

## 雜記
節目名當中嘅「調教你」疑為「屌㞗你」（解「狂鬧你」）諧音。

## 續作
*《調教你MIRROR》

## 出面網頁
*ViuTV：調教你男友
*MakerVille - 調教你男友

## 電視節目變遷
A-1 Pictures

**A-1 Pictures**（日文：株式会社A-1 Pictures／エー・ワン・ピクチャーズ ，英文：A-1 Pictures Inc.，簡稱A1P）係日本一間專門製作漫畫嘅公司，響2005年5月9號成立，係Aniplex同埋索尼嘅子公司。佢同時係日本動畫協會正式會員。
## 外鏈
*
鬼同妳上位

《**鬼同妳上位**》（**Dying For Prominence**）係香港電視娛樂製作嘅靈異真人騷節目，2020年9月14號到10月2號逢禮拜一到五23:00-23:30喺ViuTV播。節目由火火、吳保錡同風水師七仙羽主持。節目搵咗八位有演出經驗但知名度比較低嘅女藝人參賽，參賽者要挑戰各種探靈任務，用淘汰形式去揀冠軍。

## 參賽者
初頭8位參賽者包括湯沛宜、林鈺洧、陳康琪、陳綺雯、陳麗柔、羅翠雯、潘思朗、歐曼玉。其中歐曼玉參加第一次探靈後就退出咗，亦無出席到節目嘅宣傳記者會。到節目中段林鈺洧同潘思朗亦退出咗，節目組搵嚟張若錡填補空缺。

## 每集一覽

## 出面網頁
* ViuTV：鬼同妳上位

## 電視節目變遷
欽廉地區白話

**欽廉地區白話**，舊學術劃分上統稱為「**欽州白話**」，母語者口頭上直接叫做「**白話**」又或者「城市名字+話」，係對一種內部差異冇幾大，散點分佈喺欽廉地區沿江、沿海等某啲政治、商業中心嘅粵語變體嘅統稱。發音上相對接近廣州話多啲，更加接近鄰近地區啲同樣屬於市鎮白話嘅粵語變體，譬如湛江白話、南寧白話、高州白話、茂名白話等等。具體分佈喺欽州城區同埋附近鄉鎮、防城城區、東興、靈山縣城與及下轄墟鎮似武利等、浦北縣城小江（戥小江話並存）、北海城區同埋鐵山港區等埞。

代表音包括欽州城區白話、防城白話、靈城白話、北海城區白話，與及東興白話、武利白話、浦北白話、南康白話等，仲有域外越南芒街白話同埋曾經在域外嘅僑港白話等。

有拏褦噶河口廣話着認爲係欽廉廣府混合腔，撈欽廉移民有關，都着分類成欽廉片。另外北海疍家話屬廣府欽廉混合腔，母語者係蜑家人、集中喺北海外沙，缺少舌面鼻音撈邊擦音等、音韻接近廣州話而且混併N-L。

傳統上啲白話歸為欽廉片。有啲學者根據語音特點認為應歸粵海片、高陽片或者同粵海片有直承關係、近似嘅其他分片（譬如「沿江白話片」）。

## 音系異同
### 相似性
欽廉地區啲白話音系之間有一定嘅相似性，跟臨近嘅邕潯片、高陽片構成過渡：

### 走差
相似性之外，啲變體嘅音系都有透過肉耳都辨得出嘅分別，跟臨近嘅邕潯、高陽構成過渡：

## 詞彙異同

## 註

## 考
南拳 (搞清楚)

**[[南拳]]**一般指明末清初流傳於福建同埋廣東一帶嘅中國武術，都可以係：
*南拳媽媽：台灣男歌手周杰倫成立嘅音樂團體
*南拳 (歌曲)：香港男歌手余文樂主唱嘅同名國粵語歌曲
穆利諾耶湖

**穆利諾耶湖**係白俄羅斯西南部、雅瑟達河流域一個湖，由布列斯特州負責管轄，長0.9公里、闊0.8公里，面積0.51平方公里，平均水深4.8米，最大水深21米。
市道真央

**市道真央**（日文：いちみち まお *<sup>Ichimichi Mao</sup>*，）係日本女演員兼配音員，響大阪府出世，隸屬Yellow Cab NEXT，以藝名「M·A·O」嘅名義去配音。

代表作有《海賊戰隊豪快者》嘅 Luka Millfy／豪快黃、《極黑的布倫希爾特》嘅和美、《學園孤島》嘅若狹悠里同埋《魔術快斗》嘅中森青子。